open-index/open-wikipedia-markdown huggingface dataset:
ജോസഫ് ചാലിശ്ശേരി

കടവല്ലൂർ പഞ്ചായത്തിലെ കൊരട്ടിക്കരയിൽ 1948-ൽ ജനനം.  വിദ്യഭ്യാസം കടവല്ലൂർ ഹൈസ്ക്കൂൾ, തുടർന്ന്  ആനക്കരെ ട്രെയിനിങ്ങ് കോളേജിൽ ടി.ടി.സി. .അവിടെ പഠിക്കുമ്പോൾ മുതൽ കെ എസ്.യു. വഴി രാഷ്ട്രിയത്തിൽ സജീവമായി.കെ.എസ്.യു. പാലക്കാട് ജില്ലാ വൈസ് പ്രസിഡന്റ് ആയിരിക്കെ ചാലിശ്ശേരി സഹകരണ സംഘം ഡയറക്ടർ. പിന്നീട് അക്കിക്കാവ് TMVHS -ൽ അധ്യാപകനായി. രാഷ്ട്രിയത്തിലും , അധ്യാപനത്തിലും , സഹകരണ പ്രസ്ഥാനത്തിലും കഴിവു തെളിയിച്ച മനുഷ്യ സ്നേഹി. 

കെ.എസ്.യു. പാലക്കാട് ജില്ലാ  വൈസ് പ്രസിഡന്റ്

യൂത്ത് കോൺഗ്രസ് വടക്കാഞ്ചേരി നിയോജക മണ്ഡലം പ്രസിഡന്റ്, തൃശ്ശൂർ ജില്ലാ വൈസ് പ്രസിഡന്റ്

ഡി.സി.സി. തൃശ്ശൂർ ജനറൽ സെക്രട്ടറി, കെ.പി.സി.സി. മെമ്പർ

യു.ഡി.എഫ് ജില്ലാ ചെയർമാൻ തൃശ്ശൂർ

കടവല്ലൂർ സർവീസ് സഹകരണ ബാങ്ക് പ്രസിഡന്റ്

കൊച്ചിൻ ഭൂപണയ ബാങ്ക് പ്രസിഡന്റ്

തലപ്പിള്ളി കാർഷിക ഗ്രാമ വികസന ബാങ്ക് പ്രസിഡന്റ്

കേരള സംസ്ഥാന സഹകരണ സർവ്വീസ് പരീക്ഷ ബോഡ് മെമ്പർ

ഇഫ്ക്കോ ഡയറക്ടർ ബോർഡ് മെബർ
ന്യൂറോകെമിസ്ട്രി

നാഡീവ്യവസ്ഥയുടെ ശരീരശാസ്ത്രത്തെ നിയന്ത്രിക്കുകയും സ്വാധീനിക്കുകയും ചെയ്യുന്ന ന്യൂറോ ട്രാൻസ്മിറ്ററുകളും സൈക്കോഫാർമസ്യൂട്ടിക്കൽസ്, ന്യൂറോപെപ്റ്റൈഡുകൾ  എന്നിവ പോലുള്ള മറ്റ് തന്മാത്രകളും ഉൾപ്പെടെയുള്ള രാസവസ്തുക്കളുടെ പഠനമാണ് **ന്യൂറോകെമിസ്ട്രി**. ന്യൂറോ സയൻസിലെ ഈ പ്രത്യേക മേഖല ന്യൂറോകെമിക്കൽസ് എങ്ങനെയാണ് ന്യൂറോണുകൾ, സിനാപ്സുകൾ, ന്യൂറൽ നെറ്റ്‌വർക്കുകൾ എന്നിവയുടെ പ്രവർത്തനത്തെ സ്വാധീനിക്കുന്നതെന്ന് പരിശോധിക്കുന്നു. നാഡീവ്യവസ്ഥയിലെ ഓർഗാനിക് സംയുക്തങ്ങളുടെ ബയോകെമിസ്ട്രിയും മോളിക്യുലർ ബയോളജിയും ന്യൂറോകെമിസ്റ്റുകൾ പഠനവിധേയമാക്കുന്നു.  കോർട്ടിക്കൽ പ്ലാസ്റ്റിസിറ്റി, ന്യൂറോജെനെസിസ്, ന്യൂറൽ ഡിഫറൻഷ്യേഷൻ എന്നിവയുൾപ്പെടെയുള്ള പ്രക്രിയകളും വിശകലനം ചെയ്യുന്നു.

## ചരിത്രം
അംഗീകൃത ശാസ്ത്രമെന്ന നിലയിൽ ന്യൂറോകെമിസ്ട്രി താരതമ്യേന പുതിയതാണെങ്കിലും, ന്യൂറോകെമിസ്ട്രിക്ക് പിന്നിലെ ആശയം പതിനെട്ടാം നൂറ്റാണ്ട് മുതൽ നിലവിലുണ്ട്. തുടക്കത്തിൽ, മസ്തിഷ്കം പെരിഫറൽ നാഡീവ്യവസ്ഥയ്ക്ക് പുറമേ ഒരു പ്രത്യേക സംവിധാനമാണെന്ന് കരുതിയിരുന്നു. 1856 മുതൽ, ആ ആശയത്തെ നിരാകരിക്കുന്ന ഒരു ഗവേഷണ പരമ്പര ഉണ്ടായിരുന്നു. തലച്ചോറിന്റെ രാസഘടന പെരിഫറൽ നാഡീവ്യവസ്ഥയുടെ രൂപീകരണത്തിന് ഏതാണ്ട് സമാനമായിരുന്നു.  ന്യൂറോകെമിസ്ട്രി പഠനത്തിലെ ആദ്യത്തെ വലിയ കുതിപ്പ് "ബ്രെയിൻ കെമിസ്ട്രി" മേഖലയിലെ തുടക്കക്കാരിലൊരാളായ ജോഹാൻ ലുഡ്‌വിഗ് വിൽഹെം തുഡിചുമിൽ നിന്നാണ്. തലച്ചോറിലെ രാസവസ്തുക്കളുടെ അസന്തുലിതാവസ്ഥയാണ് പല ന്യൂറോളജിക്കൽ രോഗങ്ങൾക്കും കാരണമെന്ന് ആദ്യം അനുമാനിച്ചവരിൽ ഒരാളാണ് അദ്ദേഹം. രാസ മാർഗ്ഗങ്ങളിലൂടെ ബഹുഭൂരിപക്ഷം ന്യൂറോളജിക്കൽ രോഗങ്ങളും  ചികിത്സിക്കാൻ കഴിയുമെന്ന് വിശ്വസിച്ച ആദ്യ ശാസ്ത്രജ്ഞരിൽ ഒരാളായിരുന്നു അദ്ദേഹം. 

1950 കളിൽ, ന്യൂറോകെമിസ്ട്രി ഒരു അംഗീകൃത ശാസ്ത്ര ഗവേഷണ വിഭാഗമായി മാറി.   ഇക്കാലത്ത്, ഇന്റർനാഷണൽ സൊസൈറ്റി ഫോർ ന്യൂറോകെമിസ്ട്രി, അമേരിക്കൻ സൊസൈറ്റി ഫോർ ന്യൂറോകെമിസ്ട്രി എന്നിവയുടെ രൂപീകരണം നടന്നു. അസറ്റൈൽകോളിൻ, ഹിസ്റ്റമിൻ, സെറോടോണിൻ തുടങ്ങിയ ന്യൂറോ ട്രാൻസ്മിറ്റർ പദാർത്ഥങ്ങളുടെ സ്വഭാവം ഈ ആദ്യകാല ഒത്തുചേരലുകൾ ചർച്ച ചെയ്തു. 

തലച്ചോറിന്റെ പ്രവർത്തനം മാറ്റാൻ രാസവസ്തുക്കൾ ഉപയോഗിക്കുന്നതിൽ പ്രധാന വിജയങ്ങളിലൊന്ന് എൽ-ഡോപ്പ പരീക്ഷണമായിരുന്നു. 1961-ൽ വാൾട്ടർ ബർക്ക്‌മയർ പാർക്കിൻസൺസ് രോഗമുള്ള ഒരു രോഗിക്ക് എൽ-ഡോപ്പ കുത്തിവച്ചു. കുത്തിവയ്പ്പിന് തൊട്ടുപിന്നാലെ, രോഗിക്ക് വിറയലിൽ ഗണ്യമായ കുറവുണ്ടായി. 

## PTSD- യുടെ ന്യൂറോകെമിസ്ട്രി
ന്യൂറോകെമിസ്ട്രിയിലെ ഗവേഷണത്തിന്റെ ഒരു പ്രധാന മേഖലയാണ് പോസ്റ്റ് ട്രോമാറ്റിക് സ്ട്രെസ് ഡിസോർഡർ തലച്ചോറിനെ എങ്ങനെ മാറ്റുന്നുവെന്ന് നോക്കുന്നത്.  PTSD- യുമായി ബന്ധപ്പെട്ട പേടിസ്വപ്നങ്ങൾ ലഘൂകരിക്കാൻ സഹായിക്കുന്ന ഫലപ്രദമായ ഒരു മരുന്ന് പ്രസോസിൻ ആണ് . 

## അവലംബം


വർഗ്ഗം:ന്യൂറോസയൻസ്
വർഗ്ഗം:ന്യൂറോളജി
ചെങ്കണ്ണിയാൻ

**ചെങ്കണ്ണിയാൻ**  എന്ന *Sahyadria chalakkudiensis* കേരളത്തിലെ പശ്ചിമഘട്ട നിരകളിൽ പ്രാദേശികമായി ചാലക്കുടിപ്പുഴയിൽ മാത്രം കണ്ടു വരുന്ന സൈപ്രിനിഡ് സ്പീഷിസിലുള്ള ഒരു മത്സ്യമാണ്.  ഏതാണ്ട്   നീളം ഉണ്ടാകുന്ന ഈ മത്സ്യങ്ങൾ ഡെനിസൺ ബാർബുമായി സാമ്യമുള്ളവയാണ്. ഈ മത്സ്യവും ഡെനിസൺ ബാർബും (S. denisonii) മിസ്സ് കേരള എന്ന് അലങ്കാര മത്സ്യം വളർത്തുന്നവർക്കിടയിൽ അറിയപ്പെടുന്നു.  1996ലാണ് ആദ്യമായി അലങ്കാരമത്സ്യമെന്ന പേരിൽ വിദേശത്തേക്ക് കയറ്റി അയക്കപ്പെടുന്നത്. 2003 ൽ സിങ്കപ്പൂരിൽ നടന്ന അക്വാരമ എന്ന അലങ്കാരമത്സ്യങ്ങളുടെ പ്രദർശനത്തിൽ മൂന്നാം സ്ഥാനം നേടിയതോടെ പ്രശസ്തിനേടി. അലങ്കാര മത്സ്യ വിപണിയുടെ 60-65% ചെങ്കണ്ണിയാൻ ആണ്.

വംശനാശഭീഷണി നിലനിലുന്ന ഇവയെ അലങ്കാര മത്സ്യവിപണിയും ആവാസ വ്യവസ്ഥയിലെ വ്യതിയാനവും മറ്റുമാണ് അപകടത്തിലാക്കിയിരിക്കുന്നത്.

മിസ് കേരളയുടെ വംശശാസ്ത്രം, വിന്യാസം, സംരക്ഷണ തന്ത്രങ്ങൾ എന്നിവയെക്കുറിച്ച നിരവധി ലേഖനങ്ങൾ പ്രസിദ്ധികരിച്ചത് ഡോ. രാജീവ് രാഘവൻ, ഡോ അൻവർ അലി തുടങ്ങിയവരാണ്. 

## റഫറൻസുകൾ
അൽമൻസൂർ

അന്തലൂസിലെ ഒരു ഭരണാധികാരിയായിരുന്നു **അബൂ ആമിർ മുഹമ്മദ് ഇബ്ൻ അബ്ദുല്ലാഹ്** എന്ന **അൽ മൻസൂർ**( ; (938 - 8 ഓഗസ്റ്റ് 1002)). വിജയി എന്നർത്ഥം വരുന്ന അൽമൻസൂർ എന്ന അപരനാമത്തിലാണ് അദ്ദേഹം അറിയപ്പെട്ടത്. കൊർദോവ ഖിലാഫത്തിന്റെ അവസാനത്തിൽ ഭരണം നടത്തിയിരുന്ന ഹിഷാം രണ്ടാമൻ പ്രായപൂർത്തിയാകാത്തതിനാൽ ഭരണച്ചുമതല അൽമൻസൂറിനായിരുന്നു.

## ചരിത്രം
939-ൽ      ഇന്നത്തെ സ്പെയിനിലെ അൽക്വേരിയയിൽ ഒരു യെമനി കുടുംബത്തിലാണ് ഇബ്ൻ അബൂ ആമിർ ജനിച്ചത്. നിയമപഠനത്തിനായി കൊർദോവയിലേക്ക് പോയ അദ്ദേഹം പിന്നീട് അവിടെ കോടതി ഉദ്യോഗസ്ഥനായി. ഹിഷാം രണ്ടാമന്റെ മാതാവായ സുബ്‌ഹ, തന്റെയും മക്കളുടെയും കാര്യങ്ങൾ നോക്കിനടത്താനായി അബൂ ആമിറിനെ ഏല്പിച്ചു.

ഈ സമയത്ത് ഖലീഫയായിരുന്ന അൽ ഹകം രണ്ടാമൻ നാണയങ്ങൾ ഉത്പാദിപ്പിക്കുന്നതിന്റെ ഉത്തരവാദിത്തം ഇബ്ൻ അബൂ ആമിറിനെ ഏല്പിച്ചു. കൂടാതെ തന്ത്രപ്രധാനമായ പല ഉത്തരവാദിത്തങ്ങളും അദ്ദേഹത്തെ ഏല്പിച്ചിരുന്നു. അൽ ഹകം രണ്ടാമന്റെ മരണത്തോടെ (976) ഖിലാഫത്തിന്റെ ചുമതല വഹിച്ചത് അൽ മൻസൂർ ആയി മാറി. ഖലീഫയായി ഹിഷാം രണ്ടാമൻ ഉണ്ടായിരുന്നെങ്കിലും അധികാരം മുഴുവൻ അൽമൻസൂറിന്റെ കൈവശമായിരുന്നു. 

1002-ൽ മൻസൂർ മരണപ്പെട്ടതോടെ മക്കൾ അധികാരമേറ്റെടുത്തു. 1009 വരെ അൽമൻസൂർ കുടുംബം ഐബീരിയൻ ഉപദ്വീപിൽ ഭരണം നടത്തി.

ലഘുചിത്രം| അൽമൻസൂറിന്റെ പ്രതിമ

## കുറിപ്പുകൾ

## അവലംബം

## ഗ്രന്ഥസൂചിക

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
 
വർഗ്ഗം:930-കളിൽ ജനിച്ചവർ
വർഗ്ഗം:CS1: long volume value
മൗൻറ്റനസ് ലാൻഡ്സ്കേപ്പ് വിത് എ ബ്രിഡ്ജ് ആന്റ് ഫോർ ഹോഴ്സ്മെൻ

ഫ്ളമിഷ് ലാൻഡ്സ്കേപ്പിസ്റ്റ് ജൂസ് ഡി മോമ്പർ വരച്ച ക്യാൻവാസിലെ ഒരു ഓയിൽ പെയിന്റിംഗ് ആണ് **മൗൻറ്റനസ് ലാൻഡ്സ്കേപ്പ് വിത് എ ബ്രിഡ്ജ് ആന്റ് ഫോർ ഹോഴ്സ്മെൻ** (French: *Paysage montagneux avec un pont et quatre cavaliers)* ഈ ചിത്രം പൂർത്തീകരിച്ച തീയതി അജ്ഞാതമാണ്. പെയിന്റിംഗ് പാരീസിലെ ലൂവ്രയിൽ സൂക്ഷിച്ചിരിക്കുന്നു. 
## ചിതരചന
പെയിന്റിംഗ് ഡി മോമ്പറിന്റെ സവിശേഷമായ ശൈലിയിലാണ്. കൂടാതെ അദ്ദേഹത്തിന് താല്പര്യമുള്ള  യാഥാർത്ഥ്യബോധമില്ലാത്തതും കൂടുതൽ സാങ്കൽപ്പികവുമായ ലാൻഡ്സ്കേപ്പ് കല പ്രദർശിപ്പിക്കുന്നു. പല ഫ്ലെമിഷ് ലാൻഡ്സ്കേപ്പിസ്റ്റുകളും കമ്മീഷണർമാരെ പ്രീതിപ്പെടുത്തുന്നതിനായി കൂടുതൽ സാങ്കൽപ്പികവും പ്രത്യക്ഷത്തിൽ പഴയ ശൈലിയിലുള്ളതുമായ പെയിന്റിംഗുകൾ വരച്ചു. കാരണം അത്തരം പെയിന്റിംഗുകൾ വളരെ ഉയർന്ന വിലയ്ക്ക് വിറ്റുപോയിരുന്നു.

പശ്ചാത്തലത്തിൽ, ഒരു പർവതശിഖരം പരമാർത്ഥത്തിൽ ആകാശത്ത് ലയിച്ചു നിൽക്കുന്നു. മുൻവശത്ത്, താഴെ വലതുവശത്ത്, നാല് കുതിരപ്പടയാളികളും ഒരു നായയും പാലത്തിൽ നിന്ന് പർവത പാതയിലൂടെ ഓടുന്നു. മുൻനിര കുതിരക്കാരൻ തന്റെ കുഴൽവാദ്യം ഊതുകയാണ്.

ഡി മോമ്പറിന്റെ മറ്റ് രണ്ട് പെയിന്റിംഗുകൾ ഉൾപ്പെടെ ലൂവ്രെയിൽ സ്ഥാപിച്ചിരിക്കുന്ന ഒരു പരമ്പരയുടെ ഭാഗമാണ് ഈ പെയിന്റിംഗ്. ഈ ചിത്രങ്ങൾ ഫ്രഞ്ച് രാജകീയ ശേഖരത്തിലായിരുന്നു. ഈ ചിത്രം 1733 മുതൽ രാജകീയ വസ്‌തുവിവരപ്പട്ടികകളിൽ ആദ്യമായി പരാമർശിക്കപ്പെട്ടിട്ടുണ്ടെങ്കിലും ലൂയി പതിനാലാമന്റെ ശേഖരത്തിന്റെ ഭാഗമായിരുന്നു.

## അവലംബം

## പുറംകണ്ണികൾ
*Painting at the Louvre official website
*Painting at the Ministère de la Culture
*Painting at the Images d'Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ചിറക്കൽ ചിറ

കേരളത്തിലെ ഏറ്റവും വലിയ 'ചിറ' അഥവാ മനുഷ്യനിർമ്മിതതടാകമാണ് **ചിറക്കൽ ചിറ**.കണ്ണൂർ ജില്ലയിൽ കണ്ണൂർ നഗരത്തിൽനിന്നും അഞ്ചു കിലോമീറ്റർ ദൂരത്തിൽ ചിറക്കൽ എന്ന സ്ഥലത്താണ് ഇത് സ്ഥിതി ചെയ്യുന്നത്.  ഏകദേശം 15 ഏക്കറോളം വിസ്തൃതിയുണ്ട് ഈ ചിറയ്ക്ക്. ചിറക്കൽ രാജാക്കന്മാർ 350 വർഷം മുമ്പാണ് ഇത് നിർമ്മിച്ചത്.

## ചരിത്രം
1662 ഇവിടെ ബൊമ്മാഞ്ചേരി വയലും അതിന്റെ നടുവുൽ ഒരു കുളവും നിലനിന്നിരുന്നു, ഈ കുളമാണ് വിസ്തൃതി കൂട്ടി ചിറക്കൽ ചിറയാക്കിയത്. ഇരുപത് വർഷത്തിനുശേഷമാണ് ചിറക്കൽ കോവിലകം നിർമ്മിച്ചത്.  
## അവലംബം
നീലക്കൂരി

**നീലക്കൂരി**  Malabar Batasio തെക്കൻ കേരളത്തിൽ മാത്രം കാണപ്പെടുന്ന ഒരുതരം ശുദ്ധജല മത്സ്യമാണ്. കേരളത്തിലെ കേരളത്തിലെ പമ്പ നദിയുടെ പോഷകനദിയായ പെരുന്തേനരുവിയിൽ നിന്നാണ് ഇത് ലഭിച്ചിരിക്കുന്നത്. ഇത് ജൈവ മാലിന്യങ്ങൾ സഹിക്കില്ല. വളരാൻ ശുദ്ധജലം ആവശ്യമാണ്. ഇത് IUCN റെഡ് വിഭാഗത്തിൽ വംശനാശ ഭീഷണി നേരിടുന്നു. 

## പേരിനു പിന്നിൽ
ബംഗാളി ഭാഷയിൽ ഈ മത്സ്യത്തിന്റെ പേരായ ബട്ടാസിയോ അഥവാ ബട്ടാഷി എന്നതിൽ നിന്നാണ് ശാസ്ത്രീയ നാമം ഉരുത്തിരിഞ്ഞത്. 

## വിതരണം
ഈ ഇനം പ്രധാനമായും ഏഷ്യയിൽ, പ്രത്യേകിച്ച് കേരളത്തിലെ കേരളത്തിലെ പശ്ചിമഘട്ടത്തിൽ വിതരണം ചെയ്യപ്പെടുന്നു. 

## വിവരണം
100 മില്ലീീറ്റർ വരെ വളരുന്ന മ്ത്സ്യമാണിത്. ഈ ഇനത്തിന്റെ പുറത്തുള്ള ചിറക് അടിയിലുള്ള ചിറകിൽ നിന്ന് ഒരു പ്രത്യേക നോച്ച് മൂലം വേർതിരിക്കപ്പെട്ടിരിക്കുന്നു. തലയിൽ സെൻസറി സുഷിരങ്ങൾ കാണാം.

## റഫറൻസുകൾ

വർഗ്ഗം:മത്സ്യങ്ങൾ
വർഗ്ഗം:മത്സ്യ ഗോത്രങ്ങൾ
എലിച്ചെവിയൻ

പന്നലുകളുടെ കുടുംബമായ ടെറിഡേസീയിലെ ഉപകുടുംബമായ ചെയ്ലന്തോയ്ഡേയിലെ ഒറ്റ സ്പീഷിസ് മാത്രമുള്ള ഒരു ജനുസാണ് **എലിച്ചെവിയൻ**, . ഇന്ത്യ മുതൽ തായ്‌വാൻ, ഫിലിപ്പീൻസ് വരെയുള്ള തെക്കുകിഴക്കൻ ഏഷ്യയിലാണ് ഈ ചെടി കാണുന്നത്.  

## വിവരണം
*തവിട്ട് നിറമുള്ള* ഇടുങ്ങിയ സ്കെയിലുകളാൽ പൊതിഞ്ഞ നിവർന്നുനിൽക്കുന്ന ചെറിയ റൈസോമുകളിൽ നിന്നാണ് മൈക്കെലോപ്റ്റെറിസ് കോർഡേറ്റ വളരുന്നത്. ഇലകൾ രണ്ട് തരത്തിലാണ്. ഫലഭൂയിഷ്ഠമായ (ബീജസങ്കലനം നടന്ന) ചില്ലകൾക്ക് സ്റ്റെപ്പിസ് (തണ്ടുകൾ) ഉണ്ട്, അവ സാധാരണയായി ബീജസങ്കലനം നടന്ന ഫ്രണ്ടുകളേക്കാൾ വളരെ നീളമുള്ളതാണ്. ഫ്രണ്ടിന്റെ ബ്ലേഡ് (ലാമിന) സാധാരണയായി  ഏകദേശം  വീതിയുള്ള, ഹൃദയത്തിന്റെ ആകൃതിയിലുള്ള അടിത്തറയും കുറച്ച് വൃത്താകൃതിയിലുള്ള അഗ്രവും. ഇത് സ്റ്റൈപ്പിലേക്ക് ഒരു കോണിൽ പിടിച്ചിരിക്കുന്നു. മുകൾ ഭാഗത്ത് തവിട്ട് കലർന്ന പച്ചയും താഴത്തെ ഭാഗത്ത് തവിട്ടുനിറവുമാണ്. 
ലഘുചിത്രം| ഫ്രോണ്ട് ആകൃതി

## വിതരണവും ആവാസവ്യവസ്ഥയും
ഈ ചെടി ബംഗ്ലാദേശ്, ഇന്ത്യ, ശ്രീലങ്ക എന്നിവിടങ്ങളിൽ കാണപ്പെടുന്നു ( കംബോഡിയ, ലാവോസ്, മ്യാന്മാർ, പെനിൻസുലാർ മലേഷ്യ, തായ്ലൻഡ്, വിയറ്റ്നാം, തെക്ക്-മധ്യ ചൈന, ഹെനാൻ, ഫിലിപ്പീൻസ് ആൻഡ് ലെസ്സർ സുന്ദ ദ്വീപുകൾ എന്നിവിടങ്ങളിൽ കാണാം. നനഞ്ഞ മണ്ണ്, ഇടതൂർന്ന വനങ്ങളിലും കുറ്റിച്ചെടികളിലുമുള്ള നദീതടങ്ങളിലെ പാറകൾ, 1000 ഉയരത്തിൽ താഴെ വളരുന്ന നനഞ്ഞ സ്ഥലങ്ങളിൽ ഇത് കാണപ്പെടുന്നു. 

## അവലംബം

വർഗ്ഗം:പന്നൽച്ചെടികൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വെള്ളിവാള

കേരളത്തിൽ മാത്രം കണ്ടുവരുന്ന ഒരിനം ശുദ്ധജല മത്സ്യമാണ് **വെള്ളിവാള**.    മലബാർ പട്ടാഷി (Malabar patashi) എന്നാണ് ഇംഗ്ലീഷ് നാമം. 

## വിതരണം
സ്യൂഡ്യൂട്രോപിയസ് മിച്ചെല്ലി പശ്ചിമഘട്ടത്തിന്റെ ഭാഗമായ കേരളത്തിലെ നദികളിൽ കാണപ്പെടുന്നു ചാലിയാർ, ഭാരതപ്പുഴ, ചാലക്കുടിപ്പുഴ, പെരിയാർ, അച്ചൻകോവിൽ എന്നിങ്ങനെയുള്ള നദികളിൽ നിന്ന് നിന്ന് ലഭിച്ചിട്ടുണ്ട്.

## റഫറൻസുകൾ
സി.എം. വിഷ്

ഈസ്റ്റ് ഇന്ത്യാ കമ്പനിയുടെ മദ്രാസ് എസ്റ്റാബ്ലിഷ്മെന്റിലെ ഒരു ഇംഗ്ലീഷ് സിവിൽ സർവന്റായിരുന്നു **ചാൾസ് മാത്യു വിഷ്** (1794 &#x2013; 1833)  . ജ്യോതിശാസ്ത്രത്തിന്റെയും ഗണിതത്തിന്റെയും കേരള സ്കൂളിന്റെ നേട്ടങ്ങൾ പാശ്ചാത്യ ഗണിതശാസ്ത്ര പണ്ഡിതരുടെ ശ്രദ്ധയിൽ ആദ്യം കൊണ്ടുവന്നത് വിഷ് ആയിരുന്നു. വിഷ് തന്റെ ചരിത്ര പ്രബന്ധത്തിൽ എഴുതി:  കേരള ഗണിതശാസ്ത്രജ്ഞർ *... ഒരു സമ്പൂർണ്ണ ഫ്ലക്സൻസ് സംവിധാനത്തിന് അടിത്തറയിട്ടു ...* അവരുടെ കൃതികൾ *... വിദേശരാജ്യങ്ങളിൽ ഒരു ജോലിയും* *കാണാനാവാത്തവിധം ഫ്ലൂക്സിയോണൽ* രൂപങ്ങളും പരമ്പരകളും കൊണ്ട് നിറഞ്ഞിരിക്കുന്നു.  വിഷ് ഒരു ഭാഷാപണ്ഡിതൻ കൂടിയായിരുന്നു കൂടാതെ മലയാള ഭാഷയുടെ വ്യാകരണവും നിഘണ്ടുവും തയ്യാറാക്കിയിരുന്നു.  

സി.എം. വിഷ് സംസ്കൃതത്തിലെയും മറ്റ് ഭാഷകളിലെയും  നിരവധി കൈയെഴുത്തുപ്രതികൾ ശേഖരിച്ചു. 1833-ൽ മുപ്പത്തിയെട്ടാം വയസ്സിൽ അദ്ദേഹത്തിന്റെ അകാലമരണത്തിന് ശേഷം, ഈസ്റ്റിന്ത്യാ കമ്പനിയുടെ സേവനത്തിൽ ജോലി ചെയ്തിരുന്ന വിഷിന്റെ സഹോദരൻ ജെ.എൽ.വിഷ്, 1836 ജൂലൈയിൽ റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടനിലും അയർലൻഡിന് ഈ കയ്യെഴുത്തുപ്രതികൾ സൂക്ഷിച്ചു. ഈ കയ്യെഴുത്തുപ്രതികളുടെ ഒരു കാറ്റലോഗ് 195 ഇനങ്ങൾ പട്ടികപ്പെടുത്തുന്നു.  വൈഷ് ശേഖരിച്ച കയ്യെഴുത്തുപ്രതികളെ വലിയ പ്രായത്തിൽ വേർതിരിച്ചില്ലെങ്കിലും, അവയിൽ അപൂർവവും വിലപ്പെട്ടതുമായവ നിരവധി ഉണ്ട്. മഹത്തായ ഇതിഹാസത്തിന്റെ സവിശേഷമായ അംഗീകാരത്തെ പ്രതിനിധാനം ചെയ്യുന്ന മഹാഭാരത കയ്യെഴുത്തുപ്രതികളാണ് ഒരുപക്ഷേ ഏറ്റവും പ്രധാനപ്പെട്ടത്. ഈ കയ്യെഴുത്തുപ്രതികൾ വൈവിധ്യമാർന്ന വിഷയങ്ങളുമായി ബന്ധപ്പെട്ടിരിക്കുന്നു: വേദ സാഹിത്യം, പുരാതന ഇതിഹാസ കവിത, ക്ലാസിക്കൽ സംസ്കൃത സാഹിത്യം, സാങ്കേതികവും ശാസ്ത്രീയവുമായ സാഹിത്യം.

ഈസ്റ്റ് ഇന്ത്യാ കമ്പനിയിൽ 1812-ൽ ജില്ലാ കോടതിയിൽ രജിസ്റ്റാർ ആയി ജോലിയിൽ ചേർന്ന വിഷ്, തുടർന്ന് കടപ്പ കോടതിയിൽ ക്രിമിനൽ ജഡ്ജായി പടിപടിയായി ഉയർത്തപ്പെട്ടു.  1833 ഏപ്രിൽ 14 -ന് 38 വയസ്സുള്ളപ്പോൾ അന്തരിച്ച കടപ്പ ടൗൺ സെമിത്തേരിയിൽ ഒരു ശവകുടീരം ഉണ്ടായിരുന്നു. 

## അവലംബം

* 
വർഗ്ഗം:1833-ൽ മരിച്ചവർ
വർഗ്ഗം:1794-ൽ ജനിച്ചവർ
അബ്ദുറഹ്‌മാൻ അൽ ഔസാഇ

ഔസാഇ മദ്‌ഹബിന്റെ ആചാര്യനും ഇസ്‌ലാമിക പണ്ഡിതനുമായിരുന്നു **അബൂ അംറ് അബ്ദുറഹ്‌മാൻ ഇബ്ൻ അംറ് അൽ ഔസാഇ** എന്ന **അബ്ദുറഹ്‌മാൻ അൽ ഔസാഇ**. () (707–774). ബനൂ ഹംദാൻ ഗോത്രത്തിലെ ഔസാഇ കുടുംബത്തിലാണ് ജനനമെന്നത് കൊണ്ട് ഔസാഇ എന്ന പേര് കൂടെ വന്നു. പലപ്പോഴും ഔസാഇ എന്ന ചുരുക്കപ്പേരിൽ അദ്ദേഹം വിളിക്കപ്പെട്ടുവന്നു. 
## ജീവിതരേഖ
സി.ഇ 707-ൽ ഇന്നത്തെ ലെബനോനിലെ ബാൽബെക് പ്രദേശത്താണ് അബ്ദുറഹ്‌മാൻ ജനിച്ചത് എന്ന് കരുതപ്പെടുന്നു. ഇന്ത്യൻ ഉപഭൂഖണ്ഡത്തിലെ സിന്ധിലാണ് ജനനം എന്നഭിപ്രായപ്പെടുന്ന പണ്ഡിതരും ഉണ്ട്. 
### പണ്ഡിതൻ
ഔസാഇയുടെ രചനകൾ വളരെക്കുറച്ച് മാത്രമേ നിലനിൽക്കുന്നുള്ളൂ. എന്നാൽ അദ്ദേഹത്തിന്റെ ചിന്തകളും ആശയങ്ങളും സംഹിതകളുമൊക്കെ അബൂയൂസഫിന്റെ വിമർശന ഗ്രന്ഥമായ *അൽ റദ്ദ് അല സിയാർ അൽ ഔസാഇ* യിൽ വിവരിക്കപ്പെടുന്നുണ്ട്. ഔസാഇയുടെ മദ്‌ഹബ് സിറിയ, ഉത്തരാഫ്രിക്ക, അന്തലൂസ് എന്നിവിടങ്ങളിൽ വികാസം പ്രാപിച്ചുവെങ്കിലും അതേ ആശയത്തിൽ രംഗത്തുവന്ന മാലികീ മദ്‌ഹബിന്റെ വികാസത്തോടെ അതിൽ ലയിക്കുകയായിരുന്നു. 
### അന്ത്യം
774-ൽ ലെബനാനിലെ ബൈറൂത്തിൽ വെച്ച് ഔസാഇ അന്തരിച്ചു.

## അവലംബം
വെള്ളക്കൊടല

ലോറേസി കുടുംബത്തിലെ ഒരു ഇനം വൃക്ഷമാണ് **കീഴമ്പഴം, പ്രാവരി** എന്നെല്ലാം അറിയപ്പെടുന്ന **വെള്ളക്കൊടല**, . ഈ മരം ശ്രീലങ്കയിലെ തദ്ദേശസസ്യമാണ്. കട്ടിയുള്ള, മിനുസമാർന്ന, ചാരനിറമോ ഇളം ഓറഞ്ചോ ആണ് പുറംതൊലി. മലമുകളിലെ മഴക്കാടുകളിലെ അടിക്കാടുകളിലാണ് ഈ മരം കാണപ്പെടുന്നത്. തടി പാനലിങ്ങിനും ഇലകൾ "ആസ്മി" എന്ന് വിളിക്കപ്പെടുന്ന പ്രാദേശിക മധുരപലഹാരങ്ങൾ തയ്യാറാക്കാനും ഉപയോഗിക്കുന്നു. പുറംതൊലിക്കും ഇലകൾക്കും ഔഷധഗുണമുണ്ട്.

## അവലംബം

* http://indiabiodiversity.org/species/show/263496
* 
* http://www.theplantlist.org/tpl/record/tro-50148283 

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* 
* http://www.theplantlist.org/tpl/record/tro-50148283 
* 
* 

വർഗ്ഗം:ശ്രീലങ്കയിലെ സസ്യജാലം
വർഗ്ഗം:ലോറേസീ
മങ്ക്സ് ഹെർമിറ്റേജ് ഇൻ എ കേവ്

ഫ്ളമിഷ് ലാൻഡ്സ്കേപ്പിസ്റ്റ് ജൂസ് ഡി മോമ്പർ വരച്ച പാനലിലെ ഒരു ഓയിൽ പെയിന്റിംഗ് ആണ് **മങ്ക്സ് ഹെർമിറ്റേജ് ഇൻ എ കേവ്**(). ഈ ചിത്രം പൂർത്തീകരിച്ച തീയതി അജ്ഞാതമാണ്. ഈ പെയിന്റിംഗ് ഒരിക്കൽ പോൾ ബ്രിൽ വരച്ചതാണെന്ന് ആരോപിച്ചിരുന്നു.   പാരീസിലെ ലൂവ്രെയിലെ സ്ഥിരമായ ശേഖരത്തിന്റെ ഭാഗമാണീ ചിത്രം. 
## ചിതരചന
ഈ പെയിന്റിംഗ് 16, 17 നൂറ്റാണ്ടുകളിലെ ഫ്ലെമിഷ് ചിത്രകാരന്മാരായ കോർണെലിസ് വാൻ ദലെം, പീറ്റർ ബ്രൂഗൽ ദി എൽഡർ, ലൂക്കാസ് വാൻ വാൽക്കൻബോർച്ച് എന്നിവർ സ്ഥിരം വരച്ചിരുന്ന പതിവ് പ്രമേയത്തെ ചിത്രീകരിക്കുന്നു. 

എബർഹാർഡ് ജബാച്ചിന്റെ ശേഖരത്തിലായിരുന്ന പെയിന്റിങ്ങ് 1671 ൽ  ലൂയി പതിനാലാമൻ രാജാവ് സ്വന്തമാക്കി. പിന്നീട്  രാജാവിന്റെ ശേഖരത്തിൽ നിന്ന്  ഫ്രഞ്ച് ഭരണകൂടംചിത്രം ഏറ്റെടുത്തു.1824-ൽ പോൾ ബ്രിൽ ഈ ചിത്രം വരച്ചതാണെന്ന് ആരോപിച്ചിരുന്നു. എന്നാൽ ഇപ്പോൾ ഇത് ഡി മോമ്പറിന്റെ സൃഷ്ടിയായി കണക്കാക്കപ്പെടുന്നു. 

## അവലംബം

## പുറംകണ്ണികൾ
*Painting at the Louvre official website
*Painting at the Ministère de la Culture
*Painting at the Web Gallery of Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ശാസ്ത്രഗവേഷണമികവിന്റെ അടിസ്ഥാനത്തിലുള്ള ലോകനഗരങ്ങളുടെ പട്ടിക

നേച്ചർ ഇൻഡക്സ് അനുസരിച്ച് ഏറ്റവും മികച്ച ശാസ്ത്രീയഗവേഷണ ഔട്പുട് ഉള്ള നഗരങ്ങളും മെട്രോപൊളിറ്റൻ പ്രദേശങ്ങളും ഇനിപ്പറയുന്ന ലേഖനം പട്ടികപ്പെടുത്തുന്നു. പ്രമുഖ ജേണലുകളിൽ പ്രസിദ്ധീകരിച്ച ശാസ്ത്രീയ ലേഖനങ്ങളുടെയും പേപ്പറുകളുടെയും എണ്ണം അനുസരിച്ച് സ്ഥാപനങ്ങൾ, നഗരങ്ങൾ, രാജ്യങ്ങൾ എന്നിവയുടെ ശാസ്ത്രീയഗവേഷണ ഔട്പുട് വസ്തുനിഷ്ഠമായി അളക്കാൻ പ്രകൃതി സൂചിക ശ്രമിക്കുന്നു. അതോടൊപ്പം ഗുണനിലവാരത്തിലെ വ്യത്യാസങ്ങൾ കണക്കിലെടുക്കുന്നുമുണ്ട്. തിരഞ്ഞെടുത്ത 82 ഗുണനിലവാരമുള്ള ജേണലുകളിൽ പ്രസിദ്ധീകരിച്ച ലേഖനങ്ങൾ മാത്രമേ ഇതിൽ എണ്ണുകയുള്ളൂ. ഒരു സ്വതന്ത്ര സമിതിയാണ് ഈ ജേണലുകൾ തിരഞ്ഞെടുത്തത്. വിവിധ നഗരങ്ങളിൽ നിന്നുള്ള നിരവധി സ്ഥാപനങ്ങളിൽ നിന്നുള്ള ഗവേഷകർ ഒരു ശാസ്ത്രീയ ലേഖനത്തിൽ ഉൾപ്പെട്ടിട്ടുണ്ടെങ്കിൽ, എല്ലാ ഗവേഷകരും ലേഖനത്തിൽ തുല്യമായി ഉൾപ്പെട്ടിരുന്നുവെന്ന് അനുമാനിച്ച് അതിനെ വിഭജിച്ചിരിക്കുന്നു.

2019 ൽ, ലോകത്തിലെ ഏറ്റവും കൂടുതൽ ശാസ്ത്രീയഗവേഷണ ഔട്പുട് ഉള്ള ലോകത്തിലെ ഏറ്റവും വലിയ നഗരമായിരുന്നു ബീജിംഗ്, ലോകത്തിലെ മൊത്തം ശാസ്ത്രീയഗവേഷണ ഔട്പുട്ടിന്റെ 2.8%. ന്യൂയോർക്ക് സിറ്റി ലോകത്ത് രണ്ടാം സ്ഥാനത്താണ്, ലോകത്തിന്റെ മൊത്തം 2%. മൊത്തത്തിൽ, ആദ്യ 100 പട്ടികയിൽ ഏറ്റവും കൂടുതൽ നഗരങ്ങൾ അമേരിക്കയ്ക്കാണ്, തൊട്ടുപിന്നിൽ ചൈന.

## പട്ടിക
നേച്ചർ ഇൻഡെക്സ് 2020 സയൻസ് സിറ്റീസ് അനുസരിച്ച് 2019 ൽ ശാസ്ത്ര ജേണലുകളിൽ പ്രസിദ്ധീകരിച്ച ലേഖനങ്ങളിൽ ഏറ്റവും കൂടുതൽ പങ്കാളിത്തമുള്ള മികച്ച 100 നഗരങ്ങളും മെട്രോപൊളിറ്റൻ പ്രദേശങ്ങളും.

## വിവിധ മേഖലകളിൽ മുൻനിര നഗരങ്ങൾ
ലൈഫ് സയൻസ്, എർത്ത് &amp;amp; എൻവയോൺമെന്റൽ സയൻസ്, കെമിസ്ട്രി, ഫിസിക്കൽ സയൻസസ് എന്നീ മേഖലകളിൽ പ്രസിദ്ധീകരിച്ച ലേഖനങ്ങളുടെ ഏറ്റവും വലിയ പങ്കുള്ള 10 നഗരങ്ങളും മെട്രോപൊളിറ്റൻ പ്രദേശങ്ങളും

## അവലംബം

വർഗ്ഗം:നഗരങ്ങളുടെ പട്ടിക
ജെഫ്രി സെയ്ക്സ്

ഒരു അമേരിക്കൻ സാമ്പത്തിക ശാസ്ത്രജ്ഞനും അക്കാദമിക്കും, പബ്ലിക് പോളിസി അനലിസ്റ്റും കൊളംബിയ യൂണിവേഴ്സിറ്റിയിലെ എർത്ത് ഇൻസ്റ്റിറ്റ്യൂട്ടിന്റെ മുൻ ഡയറക്ടറുമാണ് **ജെഫ്രി ഡേവിഡ് സെയ്ക്സ്** (/sæks/; ജനനം നവംബർ 5, 1954). സുസ്ഥിര വികസനം, സാമ്പത്തിക വികസനം, ദാരിദ്ര്യത്തിനെതിരായ പോരാട്ടം എന്നിവയെക്കുറിച്ചുള്ള ലോകത്തിലെ പ്രമുഖ വിദഗ്ധരിൽ ഒരാളായി ജെഫ്രി സെയ്ക്സ് അറിയപ്പെടുന്നു.

കൊളംബിയ സർവകലാശാലയിലെ സെന്റർ ഫോർ സസ്‌റ്റൈനബിൾ ഡെവലപ്മെന്റ്  ഡയറക്ടറും യുഎൻ സുസ്ഥിര വികസന പരിഹാര ശൃംഖലയുടെ പ്രസിഡന്റുമാണ് സാച്ച്സ്. 2015 സെപ്റ്റംബറിൽ സുസ്ഥിര വികസന ലക്ഷ്യങ്ങളെ സംബന്ധിച്ച് നടന്ന യുഎൻ ഉച്ചകോടിയിൽ ഐക്യരാഷ്ട്രസഭ (യുഎൻ) സെക്രട്ടറി ജനറൽ അന്റോണിയോ ഗുട്ടെറസിന്റെ SDG (Sustainable Development Goals Advocates) ഒരു അഭിഭാഷകനായിരുന്നു അദ്ദേഹം.

2001 മുതൽ 2018 വരെ, സെയ്ക്സ് യുഎൻ സെക്രട്ടറി ജനറലിന്റെ പ്രത്യേക ഉപദേഷ്ടാവായി സേവനമനുഷ്ഠിച്ചു. മുൻ യുഎൻ സെക്രട്ടറി ജനറൽ ബാൻ കി മൂണിന്റെ കീഴിൽ ഇതേ സ്ഥാനം വഹിച്ചിരുന്നു.

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:അമേരിക്കൻ സാമ്പത്തികശാസ്ത്രജ്ഞർ
വർഗ്ഗം:പത്മഭൂഷൺ നേടിയ അമേരിക്കക്കാർ
ഹോം (ചലച്ചിത്രം)

റോജിൻ തോമസ് കഥയും തിരക്കഥയുമെഴുതി സംവിധാനം ചെയ്ത ഒരു മലയാള കോമഡി, കുടുംബ ചിത്രമാണ് **ഹോം(അഥവാ#ഹോം)**. ചിത്രത്തിൽ ഇന്ദ്രൻസും ശ്രീനാഥ് ഭാസിയും പ്രധാന വേഷത്തിൽ അഭിനയിക്കുന്നു. 19 ആഗസ്റ്റ് 2021 ന് ആമസോൺ പ്രൈം വീഡിയോയിൽ ചിത്രം റിലീസ് ചെയ്തു.

## കഥാസംഗ്രഹം
ഒലിവർ ട്വിസ്റ്റ് (ഇന്ദ്രൻസ്), കുട്ടിയമ്മ (മഞ്ജു പിള്ള), ആന്റണി (ശ്രീനാഥ് ഭാസി), ചാൾസ് (നസ്ലെൻ കെ. ഗഫൂർ), അപ്പച്ചൻ (കൈനകരി തങ്കരാജ്) എന്നിവരടങ്ങുന്ന ഒരു മധ്യവർഗ കുടുംബത്തെ ചുറ്റിപ്പറ്റിയാണ് ഇതിവൃത്തം. സാങ്കേതികവിദ്യ നിറഞ്ഞ ലോകത്ത് ഇന്നത്തെ തലമുറയ്ക്ക് ഒരു കണ്ണാടിയായി വർത്തിക്കുന്ന സിനിമയാണിത്.

## അഭിനേതവൃന്ദം
* ഇന്ദ്രൻസ് - ഒലിവർ ട്വിസ്റ്റ്
* ശ്രീനാഥ് ഭാസി - ആന്റണി ഒലിവർ ട്വിസ്റ്റ്
* മഞ്ജു പിള്ള - കുട്ടിയമ്മ
* നസ്ലെൻ - ചാൾസ് ഒലിവർ ട്വിസ്റ്റ്
* കൈനഗിരി
* ശ്രീകാന്ത് മുരളി - ജോസഫ് ലോപ്പസ്
* കൈനകരി തങ്കരാജ് - അപ്പച്ചൻ
* ജോണി ആന്റണി - സൂര്യൻ
* കെപിഎസി ലളിത - അന്നമ്മ
* ദീപ തോമസ് - പ്രിയ ജോസഫ് ലോപ്പസ്
* വിജയ് ബാബു - സൈക്കോളജിസ്റ്റ് ഫ്രാങ്ക്ലിൻ
* അനൂപ് മേനോൻ - അഭിനേതാവ് വിശാൽ
* അജു വർഗീസ് - ക്യാമറമാൻ , ആന്റണിയുടെ സുഹൃത്ത്
* പോളി വത്സൻ
* മണിയൻപിള്ള രാജു - നിർമ്മാതാവ് ബേബി
* പ്രിയങ്ക നായർ - അന്നമ്മയുടെ ചെറുപ്പക്കാലം
* മിനോൺ - ഒലിവർ ട്വിസ്റ്റിന്റെ ചെറുപ്പക്കാലം
* ആഷ്ലിൻ ജോസഫ് - സൂര്യന്റെ ചെറുപ്പക്കാലം

## റിലീസ്
19 ആഗസ്റ്റ് 2021 ന് ആമസോൺ പ്രൈം വീഡിയോയിൽ ചിത്രം റിലീസ് ചെയ്തു.

## അവലംബം

വർഗ്ഗം:2021-ൽ പുറത്തിറങ്ങിയ മലയാളചലച്ചിത്രങ്ങൾ
റോജിൻ തോമസ്

മലയാള സിനിമകളിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ് **റോജിൻ തോമസ്** . അദ്ദേഹം തന്റെ സംവിധാനത്തിന്റെ തുടക്കം *[[ഫിലിപ്സ് ആന്റ് ദ മങ്കിപെൻ|ഫിലിപ്സ് ആൻഡ് മങ്കി പെൻ]]*, (2013)   എന്ന ചിത്രം ഷനിൽ മുഹമ്മദിനോടൊപ്പം   സംവിധാനം ചെയ്തായിരുന്നു. *ജോ ആൻഡ് ദി ബോയ്* (2015) ആയിരുന്നു അദ്ദേഹത്തിന്റെ രണ്ടാമത്തെ ചിത്രം. 

*ഫിലിപ്സ് ആൻഡ് മങ്കി പെൻ*  മൂന്ന് അവാർഡുകൾ നേടി 2013 കേരള സംസ്ഥാന ചലച്ചിത്ര അവാർഡ് വേണ്ടി മികച്ച കുട്ടികളുടെ ചലച്ചിത്രം, മികച്ച ബാലതാരം ( മാസ്റ്റർ സനൂപ് ) മികച്ച കുട്ടികളുടെ ചലച്ചിത്രം ഡയറക്ടർ എന്നീ നിലകളിൽ സമ്മാനിതമായി.

2015 -ലെ കേരള സംസ്ഥാന ചലച്ചിത്ര അവാർഡുകളിൽ  മികച്ച നൃത്തസംവിധായകനുള്ള (ശ്രീജിത്ത്) മികച്ച വസ്ത്രാലങ്കാരത്തിനുള്ള (നിസ്സാർ) രണ്ട് അവാർഡുകളും *ജോ ആൻഡ് ദി ബോയ് നേടി.*

## ഷോർട്ട് ഫിലിമുകൾ

## സിനിമകൾ

## അവലംബം

 

## ബാഹ്യ ലിങ്കുകൾ

* 
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
ഔസാഇ മദ്‌ഹബ്

എട്ടാം നൂറ്റാണ്ടിൽ നിലവിൽ വന്ന ഒരു ഇസ്‌ലാമിക കർമശാസ്ത്രസരണിയാണ് ഔസാഇ മദ്‌ഹബ് (). ഇമാം അബ്ദുറഹ്‌മാൻ അൽ ഔസാഇ ആയിരുന്നു മദ്‌ഹബിന്റെ സ്ഥാപകൻ. ഔസാഇയുടെ മദ്‌ഹബ് സിറിയ, ഉത്തരാഫ്രിക്ക, അന്തലൂസ് എന്നിവിടങ്ങളിൽ വികാസം പ്രാപിച്ചുവെങ്കിലും അതേ ആശയത്തിൽ രംഗത്തുവന്ന മാലികീ മദ്‌ഹബിന്റെ വികാസത്തോടെ അതിൽ ലയിക്കുകയായിരുന്നു.

## ചരിത്രം
ചെറിയ ആടലോടകം

**ചെറിയ ആടലോടകം** എന്നത് അക്കാന്തേസീ എന്ന സസ്യകുടുംബത്തിൽ ഉൾപ്പെടുന്ന ഒരു ഔഷധസസ്യമാണ് (ശാസ്ത്രീയ നാമം: *Justicia beddomei* (C.B.Clarke) Bennet,, ബസിയോണിം (Basionym):*Adhatoda beddomei* C.B.Clarke) ചെറിയ ആടലോടകത്തെ **ചിറ്റാടലോടകം** എന്നും വിളിക്കാറുണ്ട്.തെക്കുപടിഞ്ഞാറൻ പശ്ചിമഘട്ടമേഖലകളിൽ കാണപ്പെടുന്ന അപൂർവ്വമായ ഒരു തദ്ദേശീയ സസ്യമാണിത്. വരണ്ട ഇലപൊഴിയും കാടുകളിൽ (Dry Deciduous Forests) ഇവ കാണാം.  കേരളത്തിൽ തിരുവനന്തപുരം, കൊല്ലം, ആലപ്പുഴ, പത്തനംതിട്ട, കോട്ടയം ജില്ലകളിലാണ് ചെറിയ ആടലോടകം കൂടുതൽ കാണപ്പെടുന്നത്. തമിഴ്നാട്ടിലെ വാൽപ്പാറ, കോയമ്പത്തൂർ ജില്ലയിലെ അക്കാമല, കന്യാകുമാരി ജില്ലയിലെ മഹേന്ദ്രഗിരി എന്നിവിടങ്ങളിലും ഈ സസ്യം കാണപ്പെടുന്നുണ്ട്. സെപ്റ്റംബർ-നവംബർ മാസങ്ങളിലാണ് പുക്കളുണ്ടാകുന്നത്. അമിതചൂഷണം ഈ സസ്യത്തെ വംശനാശത്തിന്റെ വക്കിലേക്കെത്തിച്ചിട്ടുണ്ട്. അതിനാൽത്തന്നെ സ്വാഭാവിക ആവാസവ്യവസ്ഥയിൽ ഈ സസ്യത്തിന്റെ ലഭ്യത കുറഞ്ഞിട്ടുണ്ട്. 

## രൂപവിവരണം
ലഘുചിത്രം|ചിറ്റാടലോടകത്തിന്റെ പൂവ്
ഇത് ഒരു കുറ്റിച്ചെടിയാണ്. ഇലകളിൽ ഏകദേശം 8 ജോഡി പ്രധാനഞരമ്പുകളാണ് കാണപ്പെടുന്നത്. അകന്നകന്നാണ് കാണപ്പെടുന്ന ഇവയ്ക്ക്  6 ഇഞ്ച് നീളം വരെ വയ്ക്കാം. ചെറിയ ഇലകളും പൂക്കളുമാണിവയ്ക്കുള്ളത്. ഇലകൾ അഭിന്യാസ (opposite phyllotaxis) രീതിയിലാണ് ക്രമീകരിച്ചിരിക്കുന്നത്.  പൂവിൽ രണ്ട് കേസരങ്ങളുണ്ട് (Stamens). ഈ കേസരങ്ങൾക്ക് ദ്വികോശപരാഗികളാണുള്ളത് (anthers). ഒന്നോ രണ്ടോ വിത്തുകളോടുകൂടിയ ക്ലാവേറ്റ് ക്യാപ്സൂളാണ് (clavate capsule) ഇതിന്റെ ഫലം. അംഗപ്രജനനത്തിലൂടെയാണ് (Vegetative reproduction) ഇവ പുതിയ തലമുറകളെ സൃഷ്ടിക്കുന്നത്. 

## ഔഷധഗുണം
ആയുർവേദത്തിൽ ചെറിയ ആടലോടകത്തിന്റെ വേര്, ഇലകൾ, പൂക്കൾ എന്നീ ഭാഗങ്ങൾ പല അസുഖങ്ങളുടെ ചികിത്സയ്ക്കായി ഉപയോഗിക്കാറുണ്ട്. *A.vasica Nees* എന്ന ശാസ്ത്രീയനാമത്തിൽ അറിയപ്പെടുന്ന വലിയ ആടലോടകത്തേക്കാൾ കൂടുതൽ ഔഷധഗുണം ചെറിയ ആടലോടകത്തിനാണെന്നാണ് കരുതപ്പെടുന്നത്. 

## അവലംബം

## പുറംകണ്ണികൾ
*https://www.plantsjournal.com/archives/2020/vol8issue6/PartB/8-6-19-213.pdf
*https://agritv.live/adathoda-plant/

വർഗ്ഗം:അക്കാന്തേസീ
വർഗ്ഗം:ഔഷധസസ്യങ്ങൾ
ലിലിക നാകോസ്

ഒരു ഗ്രീക്ക് നോവലിസ്‌റ്റും ജേണലിസ്റ്റും ചെറുകഥാകൃത്തുമായിരുന്നു **ലിലിക നാകോസ്**. 1904 ൽ ഏഥൻസിൽ  ൽ ജനിച്ചു. മറ്റു ചില സ്രോതസ്സുകളിൽ പ്രകാരം ജനിച്ചത് 1899 , 1903 അല്ലെങ്കിൽ 1906 ആണെന്ന് കരുതപ്പെടുന്നു. ആധുനിക ഗ്രീക്ക് സാഹിത്യകാരിലൊരാളായിരുന്നു ലിലിക. കുറേക്കാലത്തേക്ക് ഗ്രീക്ക് ജേണലിസത്തിലെ ഒരേയൊരു വനിതയുമായിരുന്നു അവർ.

## ജീവിതവും ജോലിയും
ലീലിക നാകോസ് കുറേക്കാലം പാരീസിലെ ജനീവയിൽ താമസിച്ചു. ഫിലോസഫിയിൽ ബിരുദമെടുത്ത അവർ തന്റെ ആദ്യ ശ്രദ്ധേയ കൃതികൾ രചിച്ചത് ഫ്രഞ്ച് ഭാഷയിലാണ്.  പ്രശസ്ത കവികളായ റൊമാങ് റോളണ്ട്, മിഗുവൽ ഡെ ഉമവുനോ എന്നിവർ ലീലികയുടെ ആദ്യകാല കൃതികളെ പ്രശംസിച്ചുവെങ്കിലും ഊമവുനോ അവരോട് തന്റെ മാതൃഭാഷ മാറ്റുവാൻ നിർദ്ദേശിച്ചു. അതിനു ശേഷം ലിലിക നാകോസ് തന്റെ കൃതികളെഴുതിയത് ഗ്രീക്ക് ഭാഷയിലാണ്.  ലിലികയുടെ വ്യാപകമായി പ്രശംസിക്കപ്പെട്ട നോവലുകളും കഥകളും സമൂഹത്തിലെ അടിച്ചമർത്തപ്പെട്ടവരുടെയും ദുർബലരുടെയും വിഷയങ്ങളാണ് കൈകാര്യം ചെയ്തത്.

1945-ൽ ഗ്രീക്ക് ആഭ്യന്തരയുദ്ധകാലത്ത് , പട്ടിണി ഉണ്ടായിരുന്ന ബ്രിട്ടീഷ് അധിനിവേശ ഏഥൻസിൽ ഒരു നഴ്സായി നാകോസ് ജോലി ചെയ്തു. അവരുടെ കൃതിയായ ദി ചിൽഡ്രൻസ് ഇൻഫെർനോ , ഏഥൻസിൽ നിന്ന് സ്വിറ്റ്സർലൻഡിലേക്ക് കടത്തുകയും ഫ്രഞ്ചിലും ഇംഗ്ലീഷിലും അതിന്റെ പരിഭാഷ ലഭ്യമാവുകയും ചെയ്തു.

## പ്രസിദ്ധീകരണങ്ങൾ
*ഹേ ക്സെപാ‍ർത്തെനെ, ട ചെറോണിക്ക, ഏതൻസ് 1932. (നോവൽ) 
*ഹോയി പരസ്ത്രതെമനോയ്. 1935. (നോവൽ) 
*ഹേ കൊലസെ ടോൺ പൈഡിയോൺ . 1945. (കഥകളുടെ സമാഹാരം) 
*ഹേ കിരിയ എൻടോറെമി. 1955. (നോവൽ) 
*ആന്ത്രോപിന പെപ്രോമെന. 1955. (നോവൽ) 
*ഗിയ മിയ കൈനൂരിയ സോസെ . 1960. (നോവൽ) 
*ഹോയി ഓറോമാറ്റിസ്റ്റസ് ടെസ് ഇകാരിയാസ്. 1963. (നോവൽ)

## സാഹിത്യം
*ഡെബോറ ടാനെൻ: ലിലിക നാകോസ്. ട്വാൻ പബ്ലിക്കേഷൻസ്, 1983.  (ഇംഗ്ലീഷ്) 
*കോൺസ്റ്റാന്റിനോസ് ഡിമാഡിസ്: ലിലിക നാക്കോയും ചരിത്രപരമായ സ്ഫോടനവും "മോസ്കോ സാവെല്ല", ഏഥൻസ് 1995 (ഗ്രീക്ക്) 
*വാസിലിക്കി ലലാഗിയാനി: ഫിക്ഷനും ആത്മകഥയ്ക്കും ഇടയിൽ: ലിലിക നാക്കോസിന്റെ എഴുത്തുകൾ: നിയോഹെലിക്കൺ, വോള്യം. 23.2006, ഇഷ്യു 1, പേജ്. 123–129 (ഫ്രഞ്ച്)

## വെബ് ലിങ്കുകൾ
*ലിലിക നാകോസിനെപ്പറ്റിയുള്ള സാഹിത്യം  , വേൾഡ്കാറ്റ് ഗ്രന്ഥസൂചിയിൽ

## അവലംബങ്ങൾ

വർഗ്ഗം:ഗ്രീക്ക് എഴുത്തുകാർ
വർഗ്ഗം:ഗ്രീക്ക് സാഹിത്യകാരന്മാർ
മഹോബ

ഉത്തർപ്രദേശിലെ മഹോബ ജില്ലയിലെ ബുന്ദേൽഖണ്ഡ് മേഖലയിൽഒരു നഗരമാണ് മഹോബ ,ഈ പ്രദേശം പ്രതിഹാര രീതിയിൽ നിർമ്മിച്ച ഒൻപതാം നൂറ്റാണ്ടിലെ ഗ്രാനൈറ്റ് സൂര്യക്ഷേത്രത്തിന് പേരുകേട്ടതാണ്. ഗോഖർ കുന്നിലെ 24 പാറക്കെട്ടുകളുള്ള ജൈന തീർത്ഥങ്കര ചിത്രത്തിനും ഇത് പ്രസിദ്ധമാണ്. ഖജുരാഹോ, ലാവ്കുഷ്നഗർ, കുൽപഹാർ, ചർക്കരി, കാളിഞ്ചാർ, ഓർച്ച, hanാൻസി തുടങ്ങിയ ചരിത്രപ്രധാനമായ സ്ഥലങ്ങളുമായാണ് മഹോബ അറിയപ്പെടുന്നത്. നഗരം റെയിൽവേയും സംസ്ഥാന പാതയുമായി ബന്ധപ്പെട്ടിരിക്കുന്നു

## ഭൂമിശാസ്ത്രം
 .എന്നീ ഭൗമ അളവുകളിൽ മഹോബ സ്ഥിതിചെയ്യുന്നു  ഇതിന്  കടലിൽ നിന്നും ശരാശരി ഉയരം 214 ആണ്&nbsp;മീറ്റർ (702&nbsp;അടി).

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് അനുസരിച്ച്, മഹോബയിലെ ജനസംഖ്യ 95,216. ഇത്  25 വാർഡുകളായി തിരിച്ചിരിക്കുന്നു. മഹോബയുടെ ശരാശരി സാക്ഷരതാ നിരക്ക് 74.91%ആണ്, ഇത് സംസ്ഥാന ശരാശരിയായ 67.68%നേക്കാൾ കൂടുതലാണ്: പുരുഷ സാക്ഷരത 82.03%, സ്ത്രീ സാക്ഷരത 66.88%, ജനസംഖ്യയുടെ 12.68%6 വയസ്സിന് താഴെ ആണ്

മഹോബയിലെ മൊത്തം ജനസംഖ്യയുടെ പട്ടികജാതി (പട്ടികജാതി), പട്ടികവർഗം (എസ്ടി) എന്നിവ 14.93% ഉം 0.42% ഉം ആണ്. സെൻസസിന്റെ അടിസ്ഥാനത്തിൽ മൊത്തം ജനസംഖ്യയുടെ 75.21% ഹിന്ദുക്കളാണ്, 23.64% മുസ്ലീങ്ങളാണ്, ബാക്കിയുള്ളവർ മറ്റ് വിശ്വാസികളാണ്. 

## ചരിത്രം
ചന്ദേല രാജ്യത്തിന്റെ തലസ്ഥാനമായ ഇവിടെ വെച്ചാണ് പൃഥ്വീരാജ്ചൗഹാൻ  പരമാഡി എന്ന ചന്ദേല രാജാവിനെ തോൽപ്പിച്ചത്.

## ശ്രദ്ധേയരായ ആളുകൾ

* പുഷ്പേന്ദ്ര സിംഗ് ചന്ദേൽ, എംപി, ബിജെപി
* റാണി ദുർഗാവതി, മഹോബയിലെ ചന്ദേല രാജകുമാരി
## അവലംബം

## റഫറൻസുകൾ

* 

## പുറംകണ്ണികൾ

* മഹോബ ജില്ലാ വെബ്‌സൈറ്റ്
വർഗ്ഗം:Coordinates on Wikidata
വർഗ്ഗം:ഉത്തർപ്രദേശിലെ ജില്ലകൾ
വർഗ്ഗം:ചരിത്രസ്മാരകങ്ങൾ
അമീർ വയലാർ

**അമീർ വയലാർ** (ജ.ഡിസംബർ 6, 1995). ഒരു ഇന്ത്യൻ തായ്കൊണ്ടോ താരവും റഫറിയുമാണ്. തായ്ക്വാൻഡോയിൽ ഒളിമ്പിക്സ് റാങ്കിലും വേൾഡ് റാങ്കിലും ഇടംനേടിയിട്ടുള്ള ഒരു അന്താരാഷ്ര കളിക്കാരനും, നാഷണൽ റഫറിയും, ഇന്ത്യയിലെ ഏറ്റവും പ്രായംകുറഞ്ഞ അന്താരാഷ്ര പരിശീലകനും ആണ്. തദ്ദേശീയമായി വികസിപ്പിച്ച സാങ്കേതിക റൂട്ട് നെറ്റ്‌വർക്കിംഗ് സാങ്കേതികവിദ്യയെ അടിസ്ഥാനമാക്കിയുള്ള ഇന്ത്യയിലെ തായ്‌ക്വോണ്ടോ മത്സരങ്ങൾക്കായി അമീർ ഒരു ഇലക്ട്രോണിക് സ്‌കോറിംഗ് സിസ്റ്റം (ESS) വികസിപ്പിച്ചെടുത്തിട്ടുണ്ട്.

## ജീവിതരേഖ
1995 ഡിസംബർ 6-ന് ആലപ്പുഴ ജില്ലയിൽ ചേർത്തലയിലെ വയലാർ പഞ്ചായത്തിൽ പടിഞ്ഞാറെ കൊച്ചുപറമ്പിൽ യൂസഫിന്റെയും ജമീലയുടെയും മകനായാണ് അമീർ ജനിച്ചത്. അൻസാർ എന്ന ഒരു ജ്യേഷ്ഠനും അദ്ദേഹത്തിനുണ്ട്. 2007-ൽ  സ്കൂൾ വിദ്യാഭ്യാസം നടത്തുന്ന കാലയളവിൽ അദ്ദേഹത്തിന്റെ പിതാവ് സ്വയം പ്രതിരോധ പരിശീലനത്തിനായി തായ്ക്വാൻഡോ എന്ന ആയോധനകാല പടിക്കുന്നതിന് നാട്ടിൽ തന്നെയുള്ള പരിശീലന കേന്രരത്തിൽ ചേർക്കുന്നത്.

## കായിക രംഗം
2007-ൽ സ്കൂൾ വിദ്യാഭ്യാസ കാലയളവിൽആണ് തായ്ക്വാൻഡോ എന്ന ആയോധനകാല പരിശീലനം ആരംഭിക്കുന്നത്. 2009-ൽ ഒൻപതാം ക്ലസിൽ പഠിക്കുമ്പോൾ കേരളത്തിനു വേണ്ടി തായ്ക്വാൻഡോ ക്യൂറുഗി എന്ന മത്സരയിനത്തിൽ ദേശിയ ചാമ്പ്യൻ ഷിപ്പിൽ മൽസരിച്ചു. 2013-ൽ മത്സരത്തിനിടെയുണ്ടായ പരിക്കിനെ തുടർന്ന് മത്സരരംഗത്തിന് അവധി നൽകി. പിന്നീട് പരിശീലന മേഖലയിലേക്കും മത്സരം നിയന്ദ്രിക്കുന്ന റഫറിങ് മേഖലയിലേക്കും തിരിഞ്ഞു. കേരളം സർവകലാശാല ടീമിന്റെ ഉൾപ്പടെ നിരവധി ടീമുകളുടെ ജില്ലാ, സംസ്ഥാന പരിശീലകനായും നാഷണൽ റഫറീ ആയി തുടർന്നുവന്നു. നിലവിൽ നാഷണൽ ടീം പരിശീലകൻ, പത്തനംതിട്ട ജില്ലാ ടീം പരിശീലകൻ, സെലിബ്രിറ്റി  ട്രൈനെർ, ആക്ടർ എന്നി മേഖലകളിൽ തുടർന്ന് വരുന്നു. 2019 ജൂലൈയിൽ ഇന്ത്യയിൽ വച്ചുനടന്ന ജി വൺ ഇന്റർനാഷണൽ തായ്ക്വാൻഡോ ചാമ്പ്യൻ ഷിപ്പിൽ ഇന്ത്യയെ പ്രതിനിധികരിച്ചു മത്സരിക്കുകയും ഒളിമ്പിക്സ് റാങ്കിലും വേൾഡ് റാങ്കിലും ഇടം നേടുകയും ചെയ്തു. 2020 സെപ്റ്റംബറിൽ നടന്ന തായ്ക്വാൻഡോ ഇന്റർനാഷണൽ കോച്ച് ലൈസെൻസ് പരീക്ഷയിൽ ഇന്ത്യയിൽ നിന്ന് പങ്കെടുക്കുകയും അതിൽ 90 ശതമാനം മാർക്കുനേടി ഇന്ത്യയിലെ ഏറ്റവും പ്രായംകുറഞ്ഞ തായ്ക്വാൻഡോ ഇന്റർനാഷണൽ കോച്ച് എന്ന ബഹുമതി നേടുകയും ചെയ്തു. തദ്ദേശീയമായി വികസിപ്പിച്ച സാങ്കേതിക റൂട്ട് നെറ്റ്‌വർക്കിംഗ് സാങ്കേതികവിദ്യയെ അടിസ്ഥാനമാക്കി ഇന്ത്യയിലെ തായ്‌ക്വോണ്ടോ മത്സരങ്ങളെ വളരെ ചിലവുകുറഞ്ഞരീതിയിൽ അന്താരാഷ്ട്ര നിലവാരത്തിൽ നാടാറുന്നതിനായി അമീർ ഒരു ഇലക്ട്രോണിക് സ്‌കോറിംഗ് സിസ്റ്റം (ESS) വികസിപ്പിച്ചെടുത്തിട്ടുണ്ട്.

## പരിശീലകനായി
ആറ് വർഷത്തോളം തായ്ക്വാൻഡോ മത്സരങ്ങളിൽ പങ്കെടുത്തിരുന്ന അദ്ദേഹം 2013-ൽ മത്സരത്തിനിടെയുണ്ടായ പരിക്കിനെ തുടർന്ന് മത്സരരംഗത്തു നിന്നും പിന്മാറി. പിന്നീട് പരിശീലന മേഖലയിലേക്കും മത്സരം നിയന്ത്രിക്കുന്ന റഫറിങ് മേഖലയിലേക്കും തിരിഞ്ഞു. കേരളം സർവകലാശാല ടീമിന്റെ ഉൾപ്പടെ നിരവധി ടീമുകളുടെ ജില്ലാ, സംസ്ഥാന പരിശീലകനായും  തുടർന്നുവരുന്നു. മത്സരങ്ങളിൽ വിധി നിർണയത്തിൽ കുട്ടികൾ അനുഭവിക്കുന്ന പ്രശ്നങ്ങൾ മനസ്സിലാക്കി അദ്ദേഹത്തിനുള്ള ടെക്നിക്കൽ കഴിവുകൾ ഉപയോഗിച്ച് വളരെ ചിലവുകുറഞ്ഞ രീതിയിലുള്ള ഒരു വിധി നിർണായ സംവിധാനവും വികസിപ്പിചെടുത്തിട്ടുണ്ട്.

## അധികാര സ്ഥാനങ്ങൾ

* 2019 ജൂലൈയിൽ ഒളിമ്പിക്സ്  റാങ്കിങ്ങിൽ ഇടംനേടി
* 2019 ജൂലൈയിൽ വേൾഡ് റാങ്കിങ്ങിൽ ഇടംനേടി
* 2020 സെപ്റ്റംബറിൽ തായ്ക്വാൻഡോ ഇന്റർനാഷണൽ  പരിശീലക ലിസ്റ്റിൽ ഇടംനേടി

## അവലംബം


## പുറത്തേക്കുള്ള കണ്ണികൾ

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:ആലപ്പുഴ ജില്ലയിൽ ജനിച്ചവർ
ചേതക്

പടിഞ്ഞാറൻ ഇന്ത്യയിലെ രാജസ്ഥാനിലെ ആരവല്ലി മലനിരകളിലെ ഹൽദിഘട്ടിയിൽ 1576 ജൂൺ 18 **-ന്** നടന്ന ഹൽഡിഘട്ടി യുദ്ധത്തിൽ മഹാറാണാ പ്രതാപൻ സഞ്ചരിച്ച കുതിരയ്ക്ക് പരമ്പരാഗത സാഹിത്യത്തിൽ നൽകിയ പേരാണ് **ചേതക്** അല്ലെങ്കിൽ സേതക്.  

## കഥ
[ലഘുചിത്രം| വിശദമായി ''ഹല്ദിഘതി യുദ്ധം'' ചെയ്തത് ഛൊഖ ഓഫ് ദെവ്ഗര്ഹ്, 1822, പ്രതാപ് ആക്രമിച്ചപ്പോൾ കാണിക്കുന്നു, ചേതക് ന്, ഒരു നേതാവ് ന് മൌണ്ട് [മുഗൾ സാമ്രാജ്യം|മുഗൾ സൈന്യം, മാൻ സിങ് എന്ന അമ്പർ ഒരു ഇരിക്കുന്ന ഹൊവ്ദഹ് ആനയുടെ ന്]]
1576 ജൂൺ 18 -ന് ഹൽഡിഘട്ടി യുദ്ധത്തിൽ മഹാറാണാ പ്രതാപൻ സഞ്ചരിച്ചിരുന്ന കുതിരയുടെ പേരാണ് ചേതക്. ചരിത്ര സ്രോതസ്സുകൾ ഇതിനെ കുറിച്ച്പറയുന്നില്ല, അല്ലെങ്കിൽ അസാധാരണമായ നേട്ടമോ നേട്ടമോ അവർ ആരോപിക്കുന്നില്ല.  

പാരമ്പര്യമനുസരിച്ച്, കുതിരയെ ചേതക് എന്നാണ് വിളിച്ചിരുന്നത്. മുറിവേറ്റെങ്കിലും അദ്ദേഹം പ്രതാപനെ യുദ്ധത്തിൽ നിന്ന് സുരക്ഷിതമായി കൊണ്ടുപോയി, പക്ഷേ മുറിവുകളാൽ മരിച്ചു. പതിനേഴാം നൂറ്റാണ്ട് മുതൽ മേവാറിന്റെ രാജകീയ കവിതകളിൽ ഈ കഥ വിവരിക്കുന്നു. *കുമ്മന-റാസോ എന്ന* പതിനെട്ടാം നൂറ്റാണ്ടിലെ വീരഗാഥയിലാണ് കുതിരയ്ക്ക് ആദ്യമായി സെടക് എന്ന് പേരിട്ടത്.    അതിൽ, കുതിരയ്ക്ക് Chytuc എന്ന് പേരിട്ടു, ഒരിക്കൽ "നീലക്കുതിര" എന്ന് വിളിക്കപ്പെടുന്നു. പ്രതാപനെ ഒരു ഘട്ടത്തിൽ "നീലക്കുതിരയുടെ റൈഡർ" എന്ന് വിളിക്കുന്നു.  

ഈ കഥ രാജസ്ഥാനിലും ബംഗാളിലും മറ്റും വ്യാപിച്ചു. അവിടെ, അധിനിവേശത്തിനെതിരായ പ്രതിരോധത്തിന്റെയും ബ്രിട്ടീഷ് കൊളോണിയൽ അധിനിവേശത്തിനെതിരായ ദേശീയതയുടെ പ്രതിരോധത്തിന്റെയും പ്രതീകമായി പ്രതാപനെ കാണപ്പെട്ടു.  

## അനുസ്മരണം
ലഘുചിത്രം| ഹാൽഡിഘട്ടിയിലെ ചേതക് സ്മാരകം
പ്രതാപിനും ചേതകിനുമായി നിരവധി പ്രതിമകളും സ്മാരകങ്ങളും ഉണ്ട്. മേവാറിലെ ഭഗവന്ത് സിംഗ് ഉദയ്പൂരിലെ മോട്ടി മാഗ്രി പാർക്കിൽ ഒരു കുതിരസവാരി പ്രതിമ സ്ഥാപിച്ചു ( *r* . 1955-1984);    മറ്റൊന്ന് ജോധ്പൂരിൽ ഉണ്ട് .   രാജ്സമന്ദ് ജില്ലയിലെ ഹൽഡിഘട്ടിയിലെ ചേതക് സ്മാരകം ചേതക് വീണതായി പറയപ്പെടുന്ന സ്ഥലം അടയാളപ്പെടുത്തുന്നു. 

## അവലംബം

വർഗ്ഗം:Articles with 'species' microformats
വർഗ്ഗം:പ്രശസ്തരായ കുതിരകൾ
സ്‍കൗട്ട്‌ പ്രസ്ഥാനം

സ്കൗട്ടിംഗ് പ്രസ്ഥാനം, സ്കൗട്ടിംഗ് അല്ലെങ്കിൽ സ്കൗട്ട്സ് എന്നും അറിയപ്പെടുന്നു, യുവാക്കൾക്ക് വേണ്ടിയുള്ള ഒരു സ്വമേധയാ രാഷ്ട്രീയേതര വിദ്യാഭ്യാസ പ്രസ്ഥാനമാണ്. അതിന് ഒരു രാഷ്ട്രനേതാക്കളോടും ചില രാജ്യങ്ങളിൽ ഒരു ദൈവത്തോടുമുള്ള സത്യപ്രതിജ്ഞ ആവശ്യമാണെങ്കിലും, അതിന്റെ സ്ഥാപകനായ ലോർഡ് ബാഡൻ-പവലിന്റെ തത്ത്വങ്ങൾക്ക് അനുസൃതമായി ലിംഗഭേദം, വംശം അല്ലെങ്കിൽ ഉത്ഭവം വ്യത്യാസമില്ലാതെ അംഗത്വം അനുവദിക്കുന്നു. സ്കൗട്ട് മൂവ്‌മെന്റിന്റെ ഉദ്ദേശ്യം, വ്യക്തികൾ, ഉത്തരവാദിത്തമുള്ള പൗരന്മാർ, അവരുടെ പ്രാദേശിക, ദേശീയ, അന്തർദേശീയ സമൂഹങ്ങളിലെ അംഗങ്ങൾ എന്നീ നിലകളിൽ യുവാക്കളുടെ പൂർണ്ണമായ ശാരീരികവും ബൗദ്ധികവും വൈകാരികവും സാമൂഹികവും ആത്മീയവുമായ കഴിവുകൾ നേടിയെടുക്കുന്നതിനുള്ള സംഭാവനയാണ്. ഇരുപതാം നൂറ്റാണ്ടിന്റെ ആദ്യ പകുതിയിൽ, ആൺകുട്ടികൾക്കുള്ള മൂന്ന് പ്രധാന പ്രായ വിഭാഗങ്ങളെ ഉൾക്കൊള്ളുന്നതിനായി ഈ പ്രസ്ഥാനം വളർന്നു: കബ് സ്കൗട്ട്, ബോയ് സ്കൗട്ട്, റോവർ സ്കൗട്ട്. 1910 -ൽ, പെൺകുട്ടികൾക്കായുള്ള മൂന്ന് പ്രധാന പ്രായ വിഭാഗങ്ങൾ ഉൾക്കൊള്ളുന്ന ഗേൾ ഗൈഡുകൾ സൃഷ്ടിക്കപ്പെട്ടു: ബ്രൗണി ഗൈഡ്, ഗേൾ ഗൈഡ്, ഗേൾ സ്കൗട്ട്, റേഞ്ചർ ഗൈഡ്. ലോകമെമ്പാടുമുള്ള നിരവധി യുവജന സംഘടനകളിൽ ഒന്നാണിത്.

## സ്കൗട്ട് സ്കാർഫ് ദിനം
ഓഗസ്റ്റ് 1 ന്  ലോക സ്കൗട്ട് സ്കാർഫ് ദിനം ആഘോഷിക്കുന്നു. ഈ ദിവസത്തിൽ എല്ലാ സജീവ, മുൻകാല സ്കൗട്ട് അംഗങ്ങളും പൊതുസ്ഥലത്ത് മഞ്ഞ സ്കാർഫ് ധരിച്ച് അവരുടെ സ്കൗട്ട് അഭിമാനം പ്രകടിപ്പിക്കുന്നു.
വർഗ്ഗം:സ്കൗട്ട് പ്രസ്ഥാനം
റാഹില

**റാഹില** ( IAST : റാഹില, സി. 885-905 CE) ഇന്ത്യയിലെ ചന്ദേല രാജവംശത്തിലെ ഒരു രാജാവായിരുന്നു. അവൻ ജെജകഭുക്തി മേഖലയിൽ ( ഇന്നത്തെ ബുന്ദേൽഖണ്ഡ് മധ്യപ്രദേശ് ആൻഡ് ഉത്തർപ്രദേശ് ).ഭരിച്ചു

അദ്ദേഹത്തിന്റെ മുൻഗാമിയായ വിജയശക്തിയുടെ മകനായിരുന്നു റാഹില.  ആർ കെ ദീക്ഷിത് തന്റെ ഭരണകാലം ഏകദേശം 885-905 CE വരെയാണ്.  അദ്ദേഹത്തിന്റെ പിൻഗാമികളിൽ ഒരാളുടെ ലിഖിതത്തിൽ, അദ്ദേഹത്തിന്റെ പദവി *നരപതി* ("മനുഷ്യരുടെ കർത്താവ്") എന്ന് നൽകിയിരിക്കുന്നു. മറ്റ് ആദ്യകാല ചന്തേല ഭരണാധികാരികളെപ്പോലെ അദ്ദേഹം പ്രതിഹാരരുടെ കീഴിലായിരുന്നുവെന്ന് സൂചിപ്പിക്കുന്ന രാജകീയ പദവികളൊന്നും അദ്ദേഹത്തിന് നൽകിയിട്ടില്ല. 

റാഹിലയുടെ സൈനികജീവിതത്തെക്കുറിച്ച് അധികമൊന്നും അറിയില്ല. അദ്ദേഹത്തിന്റെ പിൻഗാമികളുടെ രണ്ട് ഖജുരാഹോ ലിഖിതങ്ങളിൽ അദ്ദേഹത്തെ പരാമർശിച്ചിട്ടുണ്ട്.  ഈ പ്രശംസാപരമായ ലിഖിതങ്ങൾ അദ്ദേഹത്തെ ഒരു യോദ്ധാവ് എന്ന് പ്രശംസിക്കുന്നു, പക്ഷേ ചരിത്രപരമായ മൂല്യത്തെക്കുറിച്ച് കൂടുതൽ വിവരങ്ങൾ നൽകുന്നില്ല. ഉദാഹരണത്തിന്, 954 CE ഖജുരാഹോ ലിഖിതം ശത്രുക്കൾക്ക് ഉറക്കമില്ലാത്ത രാത്രികൾ നൽകിയതായി പ്രസ്താവിക്കുന്നു. സാദൃശ്യങ്ങൾ ഉപയോഗിച്ച്, ഇത് ഒരു യുദ്ധത്തെ ഒരു ആചാരപരമായ യാഗവുമായി താരതമ്യപ്പെടുത്തുന്നു, കൂടാതെ ഈ ത്യാഗത്തിൽ റാഹില ഒരിക്കലും മടുത്തിട്ടില്ലെന്ന് പ്രസ്താവിക്കുന്നു.  സംശയാസ്പദമായ ആധികാരികതയുള്ള ഐതിഹാസിക ഗ്രന്ഥമായ *പരമല റാസോയിൽ റാഹിലയുടെ* സൈനിക പ്രചാരണങ്ങളെക്കുറിച്ചുള്ള അതിശയോക്തിപരമായ വിവരണം അടങ്ങിയിരിക്കുന്നു. ഉദാഹരണത്തിന്,   2 ദശലക്ഷം കുതിരകളുടെസൈന്യത്തോടുകൂടെ സിംഹളരാജാവിനോടു ആയിരം കപ്പലുകളും അടക്കം രാമേശ്വരംആക്രമിച്ച്പിടിച്ചെടുക്കുകയുണ്ടായി എന്ന്  അവകാശപ്പെടുന്നുണ്ട്. 

റാഹില നിരവധി പൊതുമരാമത്ത്കൾ ചെയ്തിട്ടുണ്ടെന്ന് വിശ്വസിക്കപ്പെടുന്നു. അജയ്ഗഡ് ക്ഷേത്രത്തിലെ ലിഖിതങ്ങൾ അദ്ദേഹത്തിന്റെ പേര് വഹിക്കുന്നു. തീരത്ത് ഒരു ക്ഷേത്രം ഉള്ള മഹോബയിലെ റാഹല്യ സാഗർ തടാകം അദ്ദേഹത്തിന്റെ പേരിലാണ് അറിയപ്പെടുന്നത്.  റമീന (അല്ലെങ്കിൽ രാജവാസിനി) ടൗൺഷിപ്പ് സ്ഥാപിച്ചതായി *പരമല റാസോ* പ്രസ്താവിക്കുന്നു, ഇത് ബഡൗസയ്ക്കടുത്തുള്ള റാസിൻ ഗ്രാമവുമായി ബന്ധപ്പെട്ടിരിക്കുന്നു .  ഈ ഗ്രാമത്തിൽ ചന്ദേല മാതൃകയിലുള്ള ഒരു ക്ഷേത്രമുണ്ട്. 

*പരമല രസൊ* പ്രകാരം രഹിലയുടെ രാജ്ഞി രാജമതി ആയിരുന്നു.  കലചൂരി രാജാവ് കൊക്കല ഒന്നാമൻ  ഒരു ചന്ദേല രാജകുമാരിയായ നട്ടാ-ദേവിയെ ആണ് വിവാഹം ചെയ്തത്. ആർസി മജുംദാറിന്റെ അഭിപ്രായത്തിൽ, ഈ രാജകുമാരി റാഹിലയുടെ അമ്മാവൻ ജയശക്തിയുടെ മകളായിരിക്കാം .  എന്നിരുന്നാലും, ആർകെ ദീക്ഷിത് വിശ്വസിക്കുന്നത് അവൾ ഒരുപക്ഷേ റാഹിലയുടെ മകളോ സഹോദരിയോ ആണെന്നാണ്. 

## അവലംബം

 

### ഗ്രന്ഥസൂചിക

* 
* 
* 
വർഗ്ഗം:ഹിന്ദു രാജാക്കന്മാർ
നന്നുകൻ

ഇന്ത്യയിലെ ചന്ദേല **രാജവംശത്തിന്റെ സ്ഥാപകനായിരുന്നു നന്നുകൻ** (ആർസി 831-845 സിഇ).  അദ്ദേഹം ജെജകഭുക്തി മേഖലയിൽ ഭരിച്ചു (ഇന്നത്തെ മധ്യപ്രദേശിലെ ബുന്ദേൽഖണ്ഡ് ).

ചന്തേലന്മാരെക്കുറിച്ചുള്ള കാവ്യാത്മക ബല്ലാഡുകൾ നന്നുകയെക്കുറിച്ച് പരാമർശിക്കുന്നില്ല, പകരം ചന്ദേല രാജവംശത്തിന്റെ സ്ഥാപകനായി "ചന്ദ്രവർമ്മൻ" എന്ന് പേരിട്ടു. എന്നിരുന്നാലും, ഖജുരാഹോയിൽ കണ്ടെത്തിയ രണ്ട് ലിഖിതങ്ങളിൽ വിക്രമ സംവത് 1011 (954 CE), 1059 (1002 CE) എന്നീ രണ്ട് ലിഖിതങ്ങളിൽ രാജവംശത്തിന്റെ സ്ഥാപകനായി നന്നുകയെ പരാമർശിക്കുന്നു. ഈ രണ്ട് ലിഖിതങ്ങളും, പ്രകീർത്തിക്കപ്പെട്ട പ്രകൃത്യാ, ചരിത്രപരമായ മൂല്യത്തിന്റെ കൂടുതൽ വിവരങ്ങൾ നൽകുന്നില്ല.  954 CE ലിഖിതത്തിൽ അദ്ദേഹം നിരവധി ശത്രുക്കളെ കീഴടക്കിയതായും മറ്റ് രാജകുമാരൻമാർ അവനെ ഭയപ്പെടുകയും അനുസരിക്കുകയും ചെയ്തു. അവൻ "സ്നേഹത്തിന്റെ ദൈവത്തെപ്പോലെ രൂപപ്പെട്ടു" എന്നും "ക്വാർട്ടേഴ്സിലെ സ്ത്രീകളുടെ മുഖത്ത് തന്റെ പ്രശസ്തിയുടെ ചെരുപ്പ് കൊണ്ട് കളിയാക്കി" എന്നും അതിൽ പറയുന്നു.  "രാജകീയ ഓർഡറിന്റെ സ്വർണത്തിന്റെ മൂല്യം പരിശോധിക്കുന്നതിനുള്ള ഒരു ഉരകല്ല്"  പോലുള്ള അവ്യക്തമായ ശൈലികൾ ഉപയോഗിച്ചും ഈ ലിഖിതം അദ്ദേഹത്തെ പ്രശംസിക്കുന്നു.  1002 CE ലിഖിതം അദ്ദേഹത്തെ സൂര്യനും അദ്ദേഹത്തിന്റെ കുടുംബത്തിലെ മുത്ത്-രത്നവും എന്ന് വിശേഷിപ്പിക്കുന്നു. ഇതിഹാസ നായകൻ അർജ്ജുനന്റെ അമ്പെയ്ത്ത് കഴിവുകളെ ഇത് താരതമ്യം ചെയ്യുന്നു. അത് അദ്ദേഹത്തിന്റെ എളിമയെയും ഔദാര്യത്തെയും പ്രകീർത്തിക്കുകയും അവനെ "അവന്റെ പ്രജകളുടെ ആനന്ദം" എന്ന് വിളിക്കുകയും ചെയ്യുന്നു. 

ചന്ദേല രാജ്യം സ്ഥാപിതമായ സാഹചര്യങ്ങളെക്കുറിച്ച് എപ്പിഗ്രാഫിക് രേഖകൾ പരാമർശിക്കുന്നില്ല.  ചണ്ഡേല രേഖകളിൽ *നന്നുകയ്ക്ക്* നൽകിയിരിക്കുന്ന ശീർഷകങ്ങളിൽ നൃപ, *നരപതി*, *മഹാപതി എന്നിവ ഉൾപ്പെടുന്നു* . ഇവ വളരെ ഉയർന്ന പദവികളല്ല, അതിനാൽ ചില ആധുനിക ചരിത്രകാരന്മാർ വിശ്വസിക്കുന്നത് അദ്ദേഹം ഒരു ചെറിയ സാമന്ത ഭരണാധികാരി മാത്രമായിരുന്നു എന്നാണ്.  ബുന്ദേൽഖണ്ഡ് പ്രാദേശിക പാരമ്പര്യം അനുസരിച്ച് ചന്ദേല ആ പ്രദേശത്തെ ഭരണാധികാരികളുടെ കീഴടക്കിക്കൊണ്ടിരുന്ന രേഖയായി പ്രതിഹാരർ . ചരിത്രകാരനായ ആർ കെ ദീക്ഷിത് കുറിക്കുന്നു, ചരിത്രപരമായ തെളിവുകളൊന്നുമില്ലെങ്കിൽ, നന്നുക സാമ്രാജ്യത്വ പ്രതിഹാരങ്ങളെ പരാജയപ്പെടുത്തിയെന്ന് വിശ്വസിക്കാൻ പ്രയാസമാണ്. പ്രതിഹാറുകളുടെ ഒരു പ്രാദേശിക ശാഖയെ അട്ടിമറിക്കാൻ അദ്ദേഹത്തിന് കഴിയുമായിരുന്നു. 

നന്നുകയ്ക്ക് ശേഷം അദ്ദേഹത്തിന്റെ മകൻ വാക്പതി അധികാരമേറ്റു. 

## അവലംബം

 

### ഗ്രന്ഥസൂചിക

* 
* 
വർഗ്ഗം:ഹിന്ദു രാജാക്കന്മാർ
പ്രബന്ധ-ചിന്താമണി

പ്രബന്ധ-ചിന്താമണി (IAST: Prabandha-cintāmaṇi) എന്നത് ഒരു ഇന്ത്യൻ സംസ്കൃത-ഭാഷാ പ്രബന്ധങ്ങളുടെ ശേഖരമാണ് (അർദ്ധ ചരിത്ര ജീവചരിത്ര വിവരണങ്ങൾ). സിയിലാണ് ഇത് 1304 CE, ഇന്നത്തെ ഗുജറാത്തിലെ വഗേല രാജ്യത്തിൽ ജൈന പണ്ഡിതനായ മെരുതുംഗ സമാഹരിച്ചത് . 

## ഉള്ളടക്കം
പുസ്തകത്തെ അഞ്ച് *പ്രകാശങ്ങളായി* (ഭാഗങ്ങളായി) 

# പ്രകാശ ഐ
#* വിക്രമാർക്ക
#* ശതവാഹനം
#* മുൻജ
#* മുലരാജ
# പ്രകാശ II
#* ഭോജവും ഭീമനും
# പ്രകാശ മൂന്നാമൻ
#* ജയസിംഹ സിദ്ധരാജ
# പ്രകാശ നാലാമൻ
#* കുമാരപാല
#* വിരാധവല
#* വാസ്തുപാലനും തേജപാലനും
# പ്രകാശ വി
#* ലക്ഷ്മണസേന
#* ജയചന്ദ്ര
#* വരാഹമിഹിര
#* ഭാരതിഹരി
#* വൈദ്യ വാഗഭട്ട

## ചരിത്രപരമായ വിശ്വാസ്യത
ചരിത്രത്തിന്റെ സൃഷ്ടി എന്ന നിലയിൽ, മുസ്ലീം ചരിത്രങ്ങൾ പോലുള്ള സമകാലിക ചരിത്ര സാഹിത്യത്തേക്കാൾ *പ്രബന്ധ-ചിന്താമണി താഴ്ന്നതാണ്.*  എന്നാണ് മെരുതുംഗ പറയുന്നത്, "പലപ്പോഴും ജ്ഞാനികളെ പ്രസാദിപ്പിക്കാത്ത, പലപ്പോഴും കേൾക്കുന്ന പുരാതന കഥകൾക്ക് പകരം വയ്ക്കാനാണ്" അദ്ദേഹം പുസ്തകം എഴുതിയതെന്ന്. അദ്ദേഹത്തിന്റെ പുസ്തകത്തിൽ ധാരാളം രസകരമായ സംഭവങ്ങൾ ഉൾപ്പെടുന്നു, എന്നാൽ ഇവയിൽ പലതും സാങ്കൽപ്പികമാണ്. 

സി 1304 CE (1361 വിക്രമ സംവത് ). യിൽ മെരുതുങ്ക പുസ്തകം എഴുതി പൂർത്തിയാക്കി.എന്നിരുന്നാലും, ചരിത്രസംഭവങ്ങൾ വിവരിക്കുമ്പോൾ, നേരിട്ടുള്ള അറിവുള്ള സമകാലിക കാലഘട്ടത്തിന് അദ്ദേഹം വലിയ പ്രാധാന്യം നൽകുന്നില്ല. അദ്ദേഹത്തിന്റെ പുസ്തകത്തിൽ 940 CE മുതൽ 1250 CE വരെയുള്ള ചരിത്ര വിവരണങ്ങൾ അടങ്ങിയിരിക്കുന്നു, അതിനായി അദ്ദേഹത്തിന് വാക്കാലുള്ള പാരമ്പര്യത്തെയും മുമ്പത്തെ ഗ്രന്ഥങ്ങളെയും ആശ്രയിക്കേണ്ടി വന്നു.  ഇക്കാരണത്താൽ, അദ്ദേഹത്തിന്റെ പുസ്തകം വിശ്വസനീയമല്ലാത്ത കഥകളുടെ ഒരു ശേഖരമായി മാറി. 

ചരിത്രപരമായ സംഭവങ്ങൾ വിവരിക്കുമ്പോൾ ഗുജറാത്തിലെ പല സമകാലിക അല്ലെങ്കിൽ സമീപകാല കൃതികളും തീയതികളൊന്നും പരാമർശിക്കുന്നില്ല. എഴുത്തുചരിത്രത്തിൽ കൃത്യമായ തീയതികൾ സൂചിപ്പിക്കേണ്ടത് പ്രധാനമാണെന്ന് മേരുതുംഗ  തിരിച്ചറിഞ്ഞിരിക്കാം, കൂടാതെ അദ്ദേഹത്തിന്റെ *പ്രബന്ധ-ചിന്താമണിയിൽ* നിരവധി തീയതികൾ നൽകുന്നു. എന്നിരുന്നാലും, ഈ തീയതികളിൽ ഭൂരിഭാഗവും കുറച്ച് മാസങ്ങളോ ഒരു വർഷമോ തെറ്റാണ്. മുൻകാല രേഖകളിൽ നിന്ന് വർഷങ്ങളുടെ ചരിത്രസംഭവങ്ങൾ മെരുതുംഗയ്ക്ക് അറിയാമായിരുന്നുവെന്നും അദ്ദേഹത്തിന്റെ കൃതി കൂടുതൽ വിശ്വസനീയമാക്കാൻ കൃത്യമായ തീയതികൾ കെട്ടിച്ചമച്ചതായും തോന്നുന്നു.    വാചകത്തിൽ അനാക്രോണിസത്തിന്റെ ഉദാഹരണങ്ങളും ഉൾപ്പെടുന്നു; ഉദാഹരണത്തിന്, വരാഹമിഹിര (CE ആറാം നൂറ്റാണ്ട്) ഒരു നന്ദ രാജാവിന്റെ (BCE 4 ആം നൂറ്റാണ്ട്) സമകാലികൻ എന്നാണ് വിശേഷിപ്പിക്കപ്പെടുന്നത്. 

ഗുജറാത്തിലാണ് ഈ കൃതി രചിച്ചിരിക്കുന്നതെങ്കിൽ, അയൽരാജ്യമായ മാൽവയിലെ എതിരാളികളായ ഭരണാധികാരികളുമായി താരതമ്യപ്പെടുത്തുമ്പോൾ ഇത് ഗുജറാത്തിലെ ഭരണാധികാരികളെ ക്രിയാത്മകമായി ചിത്രീകരിക്കുന്നു. 

## നിർണായക പതിപ്പുകളും വിവർത്തനങ്ങളും
1888-ൽ ശാസ്ത്രി രാമചന്ദ്ര ദിനനാഥ *പ്രബന്ധ-ചിന്താമണി* എഡിറ്റ് ചെയ്ത് പ്രസിദ്ധീകരിച്ചു. 1901 -ൽ ജോർജ്ജ് ബോളറുടെ നിർദ്ദേശപ്രകാരം ചാൾസ് ഹെൻട്രി ടോണി ഇത് ഇംഗ്ലീഷിലേക്ക് വിവർത്തനം ചെയ്തു. ദുർഗശങ്കർ ശാസ്ത്രി ദിനനാഥയുടെ പതിപ്പ് പരിഷ്കരിച്ച് 1932 ൽ പ്രസിദ്ധീകരിച്ചു. മുനി ജിൻവിജയ് 1933 -ൽ മറ്റൊരു പതിപ്പ് പ്രസിദ്ധീകരിച്ചു, കൂടാതെ പാഠം ഹിന്ദി ഭാഷയിലേക്ക് വിവർത്തനം ചെയ്യുകയും ചെയ്തു. 

## അവലംബം

 

### ഗ്രന്ഥസൂചിക

* 
* 
* 
* 

## ബാഹ്യ ലിങ്കുകൾ

* *[https://archive.org/stream/bibliothecaindi04indigoog#page/n7/mode/2up മെരുതുംഗ-ആചാര്യ രചിച്ച പ്രബന്ധചിന്താമണി അഥവാ ആഖ്യാനങ്ങളുടെ ആഗ്രഹം-കല്ല്,] സി.എച്ച്. തൗനി ഇംഗ്ലീഷിലേക്ക് വിവർത്തനം ചെയ്തു*
വർഗ്ഗം:സംസ്കൃതസാഹിത്യം
വർഗ്ഗം:14-ആം നൂറ്റാണ്ടിലെ പുസ്തകങ്ങൾ
വർഗ്ഗം:ചരിത്ര പുസ്തകങ്ങൾ
ആൻഡ്രെ ജോസഫ് ഗില്ലോം ഹെൻറി കോസ്റ്റർമാൻസ്

ലഘുചിത്രം| ബൊഗോർ ബൊട്ടാണിക്കൽ ഗാർഡനിലെ ശവകുടീരം
ഡച്ച് വംശജനായ ഒരു ഇന്തോനേഷ്യൻ സസ്യശാസ്ത്രജ്ഞനായിരുന്നു **ഡോ.ആൻഡ്രെ ജോസഫ് ഗില്ലോം ഹെൻറി 'ഡോക്' കോസ്റ്റർമാൻസ്** (പൂർവോറെജോ, 1 ജൂലൈ 1906 - ജക്കാർത്ത, 10 ജൂലൈ 1994). ഡച്ച് ഈസ്റ്റ് ഇൻഡീസിലെ ജാവയിലെ പൂർവോറെജോയിൽ ജനിച്ച അദ്ദേഹം ഉട്രെക്റ്റ് യൂണിവേഴ്സിറ്റിയിൽ വിദ്യാഭ്യാസം നേടി. 1936 ൽ സുരിനാമിലെ ലോറേസിയെക്കുറിച്ചുള്ള ഒരു പേപ്പറുമായി ഡോക്ടറൽ ബിരുദം നേടി.

തെക്കുകിഴക്കൻ ഏഷ്യയിലെ സസ്യങ്ങൾ പഠിക്കുന്നതിനായി അദ്ദേഹം തന്റെ പ്രൊഫഷണൽ ജീവിതത്തിന്റെ ഭൂരിഭാഗവും ചെലവഴിച്ചു, പിന്നീട് ഇന്തോനേഷ്യയിലെ ബോഗോറിലെ ബ്യൂട്ടൻസോർഗിൽ സ്ഥിരതാമസമാക്കി. തന്റെ കരിയറിന്റെ പ്രാരംഭ ഘട്ടത്തിൽ അദ്ദേഹം പുല്ലെയുടെ *ഫ്ലോറ ഓഫ് സുരിനാമിലേക്ക്* നിരവധി സംഭാവനകൾ നൽകി. ലോറേസി, മാൽവേൽസ് (ബോംബാകേസി, സ്റ്റെർക്കുലിയേസി), ഡിപ്റ്റെറോകാർപേസി എന്നിവയിൽ കോസ്റ്റർമാൻസിന് പ്രത്യേക താൽപ്പര്യമുണ്ടായിരുന്നു. പിന്നീടുള്ള വർഷങ്ങളിൽ അദ്ദേഹം ഏഷ്യൻ അനാകാർഡിയേസിയിലേക്ക് ശ്രദ്ധ തിരിച്ച അദ്ദേഹം ഇവയിലും മറ്റ് ഗ്രൂപ്പുകളിലും വ്യാപകമായി പ്രബന്ധങ്ങൾ പ്രസിദ്ധീകരിച്ചു. ബോംബാകേസി കുടുംബത്തിലെ *കോസ്റ്റർമാൻസിയ* സോഗെംഗും 50 -ലധികം ഇനങ്ങളും അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.

1991 മാർച്ചിൽ കോസ്റ്റർമാൻസിന് ഹൃദയാഘാതം സംഭവിച്ചു, എന്നാൽ 1991 ഏപ്രിലിൽ എഴുതിയ സുഹൃത്തിന് അയച്ച കത്തിൽ "*[[മാങ്ങ|മാംഗോ]] സ്പീഷീസിലെ (69 ഇനം) വലിപ്പമേറിയ കയ്യെഴുത്തുപ്രതിയിൽ ചില എഴുത്തുകൾ (ഉൾപ്പെടെ) ജോലി തീർത്തിട്ടുണ്ട്.* *.* *.* *ഞാൻ ഭാഗ്യവാനാണെങ്കിൽ എനിക്ക് അത് പ്രസിദ്ധീകരിച്ച് കാണാൻ അവസരം ലഭിക്കും.*" 1993 ൽ അക്കാദമിക് പ്രസ്സ് പ്രസിദ്ധീകരിച്ചത് അദ്ദെഹത്തിന് തത്സമയം കാണാനായി. 1994 ൽ ഇന്തോനേഷ്യയിൽ അദ്ദേഹം മരണമടഞ്ഞു.

## അവലംബം

* ASPT NEWSLETTER 9(1) January 1995  URL accessed 26 March 2006.

## പുറത്തേക്കുള്ള കണ്ണികൾ
*Nationaal Herbarium Nederland: André Joseph Guillaume Henri Kostermans 
*Image of grave

വർഗ്ഗം:ഇരുപതാം നൂറ്റാണ്ടിലെ സസ്യശാസ്ത്രജ്ഞർ
വർഗ്ഗം:1994-ൽ മരിച്ചവർ
വർഗ്ഗം:1906-ൽ ജനിച്ചവർ
ഗോസ്റ്റ് വാർസ്

2004 ൽ പെൻഗ്വിൻ പ്രസ്സ് പ്രസിദ്ധീകരിച്ച സ്റ്റീവ് കോൾ എഴുതിയ ഒരു പുസ്തകമാണ് ***ഗോസ്റ്റ് വാർസ്***.  ***ഗോസ്റ്റ് വാർസ്: സിഐഎ, അഫ്ഗാനിസ്ഥാൻ, ബിൻ ലാദൻ എന്നിവരുടെ രഹസ്യ ചരിത്രം, സോവിയറ്റ് അധിനിവേശം മുതൽ സെപ്റ്റംബർ 10, 2001 വരെ*** എന്നാണ് പുസ്തകത്തിന്റെ മുഴുവൻ പേര്. ഈ കൃതിക്ക് 2005 ലെ  ജനറൽ നോൺ-ഫിക്ഷനുള്ള പുലിറ്റ്സർ സമ്മാനം ലഭിച്ചു. 

## സംഗ്രഹം
സോവിയറ്റ് അധിനിവേശം മുതൽ വേൾഡ് ട്രേഡ് സെന്ററിനും പെന്റഗണിനുമെതിരായ ആക്രമണത്തിന്റെ അനന്തരഫലങ്ങൾ വരെ അഫ്ഗാനിസ്ഥാനിലെ സെൻട്രൽ ഇന്റലിജൻസ് ഏജൻസിയുടെ പ്രവർത്തനങ്ങളെക്കുറിച്ച് ഈ പുസ്തകം വിശദമായ വിവരണം നൽകുന്നു. സിഐഎയും അതിന്റെ പാക്കിസ്ഥാനിലെ പ്രതിരൂപമായ ഇന്റർ-സർവീസസ് ഇന്റലിജൻസിനെക്കുറിച്ചും പുസ്തകത്തിൽ പ്രത്യേകം പരാമർശിക്കുന്നു. പാക്കിസ്ഥാൻ-അഫ്ഗാനിസ്ഥാൻ അതിർത്തിയിൽ തീവ്രവാദ മുജാഹിദ്ദീൻ പരിശീലന ക്യാമ്പുകൾ നിർമ്മിക്കാൻ സിഐഎയുടെയും  സൗദി അറേബ്യയുടെയും ഫണ്ടിംഗ്  ലഭിക്കുന്നതായി പുസ്തകം നിരീക്ഷിക്കുന്നു.  തീവ്രവാദ പോരാളികളെ സൃഷ്ടിക്കുന്നതിനും സോവിയറ്റ് അധിനിവേശത്തെ ആക്രമിക്കാനുമായി അറബ് രാജ്യങ്ങളും സഹായങ്ങൾ നൽകി.  ഈ തീരുമാനം ഈ മേഖലയിൽ ദീർഘകാല പ്രത്യാഘാതങ്ങൾ സൃഷ്ടിച്ചതായി കോൾ, ചൂണ്ടിക്കാണിക്കുന്നു.

## വിപുലീകരിച്ച പതിപ്പും തുടർനടപടികളും
പെൻഗ്വിൻ 2005 ൽ അൽപ്പം വിപുലീകരിച്ച പതിപ്പ് പ്രസിദ്ധീകരിച്ചു, അത് 9/11 കമ്മീഷന്റെ പ്രവർത്തനം കൂട്ടിച്ചേർത്തു.

2011 ൽ, കോൾ വാറിന്റെ   തുടർച്ചയായി ഒരു കൃതി പ്രഖ്യാപിച്ചു. പുസ്തകത്തിന്റെ പ്രകാശന തീയതിയെക്കുറിച്ച് ചോദിച്ചപ്പോൾ കോൾ പറഞ്ഞു, "ഇതിന് കുറച്ച് സമയമെടുക്കും. . . . രണ്ടാമത്തെ വോള്യം കാലക്രമേണ നിലനിർത്താൻ ഞാൻ ആഗ്രഹിക്കുന്നു. " 

## അവാർഡുകൾ
സ്റ്റീവ് കോൾ 2004 ലെ *ഗോസ്റ്റ്* വാർസിനുള്ള ലയണൽ ഗെൽബർ സമ്മാനം നേടി.  ഈ കൃതിക്ക് 2005 ലെ നോൺ-ഫിക്ഷനുള്ള പുലിറ്റ്സർ സമ്മാനവും ലഭിച്ചു. 

## അവലംബം
 

വർഗ്ഗം:പുലിറ്റ്സർ പ്രൈസ് നേടിയ കൃതികൾ
മൗൻറ്റൻ ലാൻഡ്സ്കേപ്പ്

ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച ഒരു ഓയിൽ പെയിന്റിംഗ് ആണ് **മൗൻറ്റൻ ലാൻഡ്സ്കേപ്പ്** (ജർമ്മൻ ഭാഷ: Große Gebirgslandschaft). നിലവിൽ വിയന്നയിലെ കുൻസ്റ്റിസ്റ്റോറിസ് മ്യൂസിയത്തിൽ സൂക്ഷിച്ചിരിക്കുന്ന ഈ പെയിന്റിംഗ് 1620 -കളിൽ പൂർത്തിയതാകാം .
## ചിതരചന

പെയിന്റിംഗ് ഡി മോമ്പർ വരച്ച സവിശേഷമായ അതിശയകരമായ ലാൻഡ്സ്കേപ്പ് കാണിക്കുന്നു. 17-ആം നൂറ്റാണ്ടിലെ മറ്റ് പല ചിത്രകാരന്മാരുടേതിനേക്കാളും യാഥാർത്ഥ്യബോധം കുറവുള്ള ഭാവനാത്മകവും സാങ്കൽപ്പികവും പ്രത്യക്ഷത്തിൽ പഴയ രീതിയിലുള്ളതുമായ ആകർഷകമായ പർവത കാഴ്ചകൾ വരച്ച ഫ്ലെമിഷ് കലാകാരന്മാരുടെ ഭാഗമായിരുന്നു മോമ്പർ.  

ഏകീകൃത ഇടം, ലൈറ്റ് ഇഫക്റ്റുകൾ അല്ലെങ്കിൽ കുറഞ്ഞ ചക്രവാളം എന്നിവയെക്കുറിച്ചുള്ള കഴിവുകളുടെയോ ധാരണയുടെയോ അഭാവം കാരണം ഇത്തരത്തിലുള്ള പെയിന്റിംഗുകൾ ഈ രീതിയിൽ പൂർത്തിയാക്കിയിട്ടില്ല. പകരം, "സാങ്കൽപ്പിക" പ്രകൃതിദൃശ്യങ്ങളുടെ കണ്ടുപിടിത്തവും പരിഷ്കരണവും വിലമതിക്കുന്ന "കളക്ടർമാരുടെ കൂടുതൽ അനുഭവസമ്പത്തും നൂതനവുമായ അഭിരുചികൾക്കനുസരിച്ചാണ് അവ നിർമ്മിക്കപ്പെട്ടത്. ഇത്തരത്തിലുള്ള പെയിന്റിംഗുകൾക്ക് പൊതുവെ കൂടുതൽ ചിലവ് വരും. Große Gebirgslandschaft വലതുവശത്ത് ഒരു വനപ്രദേശത്താൽ അടഞ്ഞിരിക്കുന്നു. ചുറ്റും കാഴ്ചക്കാരന് ഒരു താഴ്വരയുടെ കാഴ്ച നൽകുന്നു. അത് വിദൂര പർവ്വതനിരയിലേക്ക് അകന്നുപോകുന്നു. മുൻവശത്ത് നിന്ന് താഴ്വരയിലേക്ക് ചെറിയ കാറ്റ് വീശുന്നു. നിരവധി ആളുകൾ പാതയിലൂടെ മുകളിലേക്കും താഴേക്കും സഞ്ചരിക്കുന്നു. മുൻവശത്ത്, ഒരു കുതിരക്കാരനും നായയും ഉൾപ്പെടെ ഒരു കൂട്ടം യാത്രക്കാർ പർവത പാതയിലൂടെ നീങ്ങുന്നു. ഏറ്റവും അടുത്തുള്ള പ്രതിഛായ ഹാൻസ് മൂന്നാമൻ ജോർഡൻസനെ ഈ പെയിന്റിംഗിനായി സ്റ്റാഫേജ് വരച്ചതാണെന്ന് ആരോപണമുയർന്നിരുന്നതായി റിപ്പോർട്ടുണ്ട്. 
## ഉറവിടം
ആർച്ച്ഡ്യൂക്ക് ലിയോപോൾഡ് വിൽഹെമിന്റെ ഓസ്ട്രിയ ശേഖരത്തിലെ ഭാഗമായിരുന്നു ഈ പെയിന്റിംഗ്. ലിയോപോൾഡ് 1647 മുതൽ 1656 വരെ നെതർലാന്റിന്റെ റീജന്റായിരുന്നു. 1648-ലെ ഇംഗ്ലണ്ടിലെ ആഭ്യന്തരയുദ്ധത്തിന്റെ ഫലമായി നിരവധി ആർട്ട് ശേഖരങ്ങൾ അതുമൂലം വിപണിയിലെത്തി. ആ കാലയളവിൽ അദ്ദേഹത്തിന് ധാരാളം മൂല്യവത്തായ ചിത്രങ്ങൾ സ്വന്തമാക്കാൻ കഴിഞ്ഞു. ആന്റ്‌വെർപ്, ബ്രസ്സൽസ് എന്നിവിടങ്ങളിൽ നിന്നുള്ള ആദ്യകാല നെതർലാന്റ് കലാകാരന്റെയും സമകാലീന ഫ്ലെമിഷ് കലാകാരന്മാരുടെയും മാസ്റ്റർപീസുകളും ബക്കിംഗ്ഹാമിലെയും ഹാമിൽട്ടണിലെയും ശേഖരങ്ങളിൽ നിന്നുള്ള ഇറ്റാലിയൻ പെയിന്റിംഗുകളും അദ്ദേഹം വാങ്ങി. ആർച്ച്ഡ്യൂക്ക് ലാർജ് മൗണ്ടൻ ലാൻഡ്സ്കേപ്പ് ഉൾപ്പെടെ 1400 ഓളം പെയിന്റിംഗുകൾ ശേഖരിച്ചു.  അതിനുശേഷം അദ്ദേഹം വിശുദ്ധ റോമൻ ചക്രവർത്തിയായ തന്റെ മകൻ ലിയോപോൾഡ് ഒന്നാമന് ഈ ചിത്രം ഇഷ്‌ടദാനം ചെയ്തു. ലിയോപോൾഡിന്റെ ശേഖരത്തിലെ പെയിന്റിംഗും മറ്റ് കലാസൃഷ്ടികളും ഇന്ന് വിയന്നയിലെ കുൻസ്റ്റിസ്റ്റോറിസ് മ്യൂസിയത്തിൽ സൂക്ഷിച്ചിരിക്കുന്നു. 

## അവലംബം

## പുറംകണ്ണികൾ
*The painting at the Kunsthistorisches Museum official website
*The painting at the Web Gallery of Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
തർണക് നദി

ലഘുചിത്രം| തർനാക് നദി
അഫ്ഗാനിസ്ഥാനിലെ ഗസ്നി, സാബുൽ, കാണ്ഡഹാർ പ്രവിശ്യകളുടെ ഒരു നദിയാണ് **തർണക് നദി** . സമീപത്തുള്ള ഹസരാജത്തിൽ ഇത് തുടങ്ങുന്നു , ലോമർ പാസിന് തെക്ക്. ഇത് ഏകദേശം 350-ലേക്ക് തെക്ക്-പടിഞ്ഞാറ് ദിശയിലേക്ക് ഒഴുകുന്നു&nbsp;ഡോറി നദിയിൽ ചേരുന്നതിന് 30 കിലോമീറ്റർ മുമ്പ്&nbsp;ഡോറി- അർഘസ്ഥാൻ സംഗമത്തിന്റെ താഴേക്കുള്ള കിലോമീറ്റർ, ഏകദേശം 30&nbsp;ഡോറി- അർഘണ്ടാബ് സംഗമത്തിന്റെ കി.മീ . ഈ നദികളുടെ സംയോജിത ജലംലശ്കാർഗാഹിനു   സമീപത്ത് വെച്ച്. ഹെൽമണ്ടിൽ ചേരുന്നു ,  
 
വർഗ്ഗം:അഫ്ഗാനിസ്താനിലെ നദികൾ
വർഗ്ഗം:ഘണ്ഡഹാർ
ഹെൽമന്ദ് നദി

**ഹെൽമന്ദ് നദി** ( **ഹെല്മെംദ്,** അല്ലെങ്കിൽ **ഹെല്മുംദ്,** **ഹിര്മംദ്** എഴുതിയിരിക്കുന്നതെന്ന്; പഷ്തു / പേർഷ്യൻ :  ; ഗ്രീക്ക് : **' ( ''Etýmandros'' ); [[ലാറ്റിൻ]] : **' ) അഫ്ഗാനിസ്ഥാനിലെ ഏറ്റവും ദൈർഘ്യമേറിയ നദിയും എൻഡോർഹൈക് സിസ്താൻ തടത്തിന്റെ പ്രാഥമിക നീർത്തടവുമാണ് . നദിയുടെ ഒരു ഭാഗം ഇറാനിലും ഉണ്ട്.

## പദോൽപ്പത്തി
ഹെൽമണ്ട് നദിയെയും അതിനു ചുറ്റുമുള്ള ജലസേചന മേഖലകളെയും സൂചിപ്പിക്കുന്ന അക്ഷരാർത്ഥത്തിൽ "അണക്കെട്ട്, ഒരു അണക്കെട്ട് ഉള്ള" എന്നീ അർത്ഥം വരുന്ന   *ഹാതുമ*ന്ത് എന്ന അവെസ്തൻ പദത്തിൽ നിന്നാണ് ഈ പേര് വന്നത്. 

## ഭൂമിശാസ്ത്രം
ലഘുചിത്രം| ഹെൽമണ്ട് നദീതടത്തിന്റെ ഭൂപടം
ഹെൽമണ്ട് നദി  . കാബൂളിന് പടിഞ്ഞാറ് 40 കിലോമീറ്റർ  ഹിന്ദു കുഷ് പർവതങ്ങളിൽ ആരംഭിക്കുന്നു ( ), വടക്ക് ഉനൈ പാസ് കടന്നു , , പടിഞ്ഞാട്ട് ഒഴുകുന്നു  . ഇത് തെക്ക്-പടിഞ്ഞാട്ട് ദാഷി മാർഗോ മരുഭൂമിയിലൂടെ, സിസ്താൻ ചതുപ്പുകൾക്കും അഫ്ഗാൻ-ഇറാനിയൻ അതിർത്തിയിലെ സാബോളിന് ചുറ്റുമുള്ള ഹമുൻ-ഇ-ഹെൽമണ്ട് തടാക പ്രദേശത്തിനും ( ). തർനാക്, അർഘണ്ടാബ് തുടങ്ങിയ ചെറിയ നദികൾ ഹെൽമണ്ടിലേക്ക് ഒഴുകുന്നു.

ഹെൽമണ്ട് നദിയിലെ കജകായ് ഡാം ഉൾപ്പെടെ അഫ്ഗാനിസ്ഥാനിലെ ചില നദികളിൽ നിരവധി ജലവൈദ്യുത അണക്കെട്ടുകൾ കൃത്രിമ ജലസംഭരണികൾ സൃഷ്ടിച്ചു. ഹെൽമണ്ട് നദിയുടെ പ്രധാന പോഷകനദി അർഘണ്ടാബ് നദിയാണ് (സംഗമസ്ഥാനം ) കാണ്ഡഹാറിന് വടക്ക് നദിയിൽ ഒരു വലിയ അണക്കെട്ടും ഉണ്ട്.

## ചരിത്രം
ബിസി ഒന്നാം സഹസ്രാബ്ദത്തിന്റെ അവസാനത്തിലും എഡി ആദ്യ സഹസ്രാബ്ദത്തിന്റെ തുടക്കത്തിലും ഹെൽമണ്ട്, കാബൂൾ താഴ്‌വരകളിലെ ഹിന്ദുക്കളുടെയും ബുദ്ധമതക്കാരുടെയും സമുദായങ്ങളുടെ പ്രാമുഖ്യം പാർത്തിയൻമാർ *ഇതിനെ വൈറ്റ്-ഇന്ത്യ* എന്ന് പരാമർശിച്ചു.   

## ഇതും കാണുക

* അഫ്ഗാനിസ്ഥാനിലെ നദികളുടെ പട്ടിക
* കജാക്കി ഡാം
* കമൽ ഖാൻ ഡാം

## കുറിപ്പുകൾ
 

## റഫറൻസുകൾ

*  
* ഫ്രൈ, റിച്ചാർഡ് എൻ. (1963). *പേർഷ്യയുടെ പൈതൃകം* . വേൾഡ് പബ്ലിഷിംഗ് കമ്പനി, ക്ലീവ്‌ലാൻഡ്, ഒഹായോ. മെന്റർ ബുക്ക് എഡിഷൻ, 1966.
* ടോയിൻബീ, അർനോൾഡ് ജെ. (1961). *ഓക്സസിനും ജുംനയ്ക്കും ഇടയിൽ* . ലണ്ടൻ. ഓക്സ്ഫോർഡ് യൂണിവേഴ്സിറ്റി പ്രസ്സ് .
* വോഗൽസാങ്, ഡബ്ല്യു. (1985). "തെക്ക്-കിഴക്കൻ അഫ്ഗാനിസ്ഥാനിലെ ആദ്യകാല ചരിത്രപരമായ അറക്കോസിയ; കിഴക്കും പടിഞ്ഞാറും തമ്മിലുള്ള കൂടിക്കാഴ്ച സ്ഥലം." *ഇറാനിക്ക ആന്റിക്വ*, 20 (1985), pp.&nbsp;55-99.

## ബാഹ്യ ലിങ്കുകൾ

* തണ്ണീർത്തടം മുതൽ തരിശുഭൂമി വരെ: ഹാമൂൺ മരുപ്പച്ചയുടെ നാശം
വർഗ്ഗം:സരസ്വതി നദി
വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:ഇറാനിലെ നദികൾ
വർഗ്ഗം:അഫ്ഗാനിസ്താനിലെ നദികൾ
സൈകോവ് ഡി

ബയോ ടെക്നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിലിന്റെ പിന്തുണയോടെ ഇന്ത്യൻ ഫാർമസ്യൂട്ടിക്കൽ കമ്പനിയായ കാഡില ഹെൽത്ത്കെയർ വികസിപ്പിച്ച ഡിഎൻഎ പ്ലാസ്മിഡ് അടിസ്ഥാനമാക്കിയുള്ള കോവിഡ് -19 വാക്സിൻ ആണ് **സൈകോവ് ഡി**. ഇന്ത്യയിലെ അടിയന്തര ഉപയോഗത്തിന് ഇത് അംഗീകരിച്ചു.
## മെഡിക്കൽ ഉപയോഗം
സ്പ്രിംഗ്-പവർഡ് ജെറ്റ് ഇൻജക്ടർ ഉപയോഗിച്ച് ഇൻട്രാഡെർമൽ കുത്തിവയ്പ്പായി വാക്സിൻ നൽകുന്നു. 
### കാര്യക്ഷമത
2021 ജൂലൈ 1-ന്, കാഡില ഹെൽത്ത്‌കെയർ അതിന്റെ ഘട്ടം 3 ട്രയൽ ഡാറ്റയുടെ ഇടക്കാല വിശകലനത്തിൽ രോഗലക്ഷണ കോവിഡ് -19 നെതിരെ 66.6 ശതമാനവും മിതമായതോ ഗുരുതരമായതോ ആയ രോഗത്തിനെതിരെ 100% ആയും റിപ്പോർട്ട് ചെയ്തു.

## ഫാർമക്കോളജി
SARS-CoV-2 ന്റെ സ്പൈക്ക് പ്രോട്ടീൻ എൻകോഡിംഗ് ജീൻ വഹിക്കുന്ന ഡിഎൻഎ പ്ലാസ്മിഡ് വെക്റ്റർ വാക്സിനിൽ അടങ്ങിയിരിക്കുന്നു. മറ്റ് ഡി‌എൻ‌എ വാക്സിനുകളെപ്പോലെ സ്വീകർത്താവിന്റെ കോശങ്ങളും സ്പൈക്ക് പ്രോട്ടീൻ ഉൽ‌പാദിപ്പിക്കുന്നു. ഇത് ഒരു സംരക്ഷണപരമായ പ്രതിരോധ പ്രതികരണം നൽകുന്നു.

## നിർമ്മാണം
23 ഏപ്രിൽ 2021-ൽ, വാർഷിക ശേഷി 240 ദശലക്ഷം ഡോസുകൾ ഉള്ള ZyCoV-D വാക്സിൻ ഉത്പാദനം ആരംഭിച്ചു.
## കുറിപ്പുകൾ

## അവലംബം

## കൂടുതൽ വായനയ്ക്ക്

* 
* 
* 

## പുറംകണ്ണികൾ

* 
* 

വർഗ്ഗം:കോവിഡ്-19 വാക്സിനുകൾ